Nodau - Prosiect Hwb Pentredŵr Hub Project\nBydd amcanion ar y cyd Hwb Pentredŵr a Gwlangollen i oresgyn tlodi gwledig a’r diffyg cyfleoedd cyflogaeth yn gweithio tuag at sicrhau ffyniant y gymuned trwy ddarparu:\nDewisiadau Mentrau Gwledig\nGweithio gyda ffermwyr i ganfod defnydd amgen i’w cnu er mwyn arallgyfeirio a chreu cyfleoedd am fentrau newydd. Bydd hyn yn cynnwys astudiaeth ddichonoldeb ynghylch sefydlu uned prosesu cnu sy’n hyfyw yn fasnachol. Byddai ffermwyr lleol yn cymryd rhan trwy gyflenwi’r cnu.\nGweithio ag aelodau mudiadau gwledig lleol i ymchwilio i ddefnydd ehangach cnu a gynhyrchir yn lleol, ym meysydd adeiladwaith, amaethyddiaeth a garddwriaeth.\nCyfleoedd Hyfforddiant Gwledig, cynyddu sgiliau\nCyrsiau wedi’u seilio ar wlân, wedi’u dylunio i gynyddu ymwybyddiaeth am bwysigrwydd hanesyddol a chyfoes magu defaid a chynhyrchu gwlân a chnu i’r ardal.\nBydd y cyrsiau yn\nHelpu pobl leol feithrin y sgiliau crefft angenrheidiol i ddefnyddio eu cnu eu hunain, gan ei droi o gnu crai budr heb unrhyw werth ariannol i gynhyrchu dodrefn meddal ac anrhegion wedi’u eu gwneud o’r gwlân y gellir eu marchnata a’u gwerthu.\nDarparu cnu wedi ei lanhau, ei drin, ei droelli neu ei ffeltio ar gyfer crefftwyr lleol.\nDatblygu gwybodaeth a chysylltiadau manwerthu, yn enwedig y rheoliadau iechyd a diogelwch sy’n gysylltiedig â’r hyn a gynhyrchir i’w werthu. Byddwn yn cyfeirio pobl at Fusnes Cymru a sefydliadau eraill i gael cymorth efo sefydlu eu busnes newydd.\nBydd y cyrsiau blasu hyn yn rhai heb eu hachredu gyda’r nod o gynyddu hyder a ffurfio’r sylfaen ar gyfer datblygu rhagor o sgiliau ynghyd â chyfleoedd i ymchwilio i ddefnydd potensial adnoddau lleol eraill, megis gwneud basgedi o ddeunydd gwrychoedd, cerfio pren, fforio ac ati. Bydd cynnwys y cwrs yn tynnu sylw at gyd-destun a defnydd gwreiddiol y sgiliau sy’n cael eu haddysgu, gan eu cysylltu â’r ardal leol lle bynnag y bo’n bosibl. Bydd y rhain yn cynnwys:\nTroelli gwlân celf ar gyfer gwehyddu, cerflunio neu wau rhydd gan ddefnyddio gwerthyd.\nGwehyddu gan ddefnyddio un ai gwŷdd peg, cerflunio 3D, pen bwrdd, ffrâm llun, cerdyn neu wŷdd llaw fel bo’n ofynnol.\nFfeltio gwlyb, â nodwydd, 3D neu ffeltio nwno. Er mwyn sicrhau cyfle cyfartal bydd rholiwr ffeltio trydan ar gael i unrhyw un na all ymdopi â’r ffeltio â llaw.\nMynediadau i wasanaethau ac amwynderau\nUn o’n heriau mwyaf yw tlodi ymhlith y rhai mewn gwaith yn yr ardal wledig. Mae effaith negyddol ynysigrwydd digidol yn gwaethygu’r broblem. Yn gynyddol mae’n rhaid i bawb gyflwyno cais ar-lein am grantiau amaethyddol, cyfraddau cyfleustodau is, gwasanaethau, prynu nwyddau a chael cyngor. Bydd y prosiect yn goresgyn effaith niweidiol ynysigrwydd digidol ar fywyd ariannol a chymdeithasol pobl trwy ddarparu hwb cymunedol gyda mynediad i’r rhyngrwyd a chymorth cydlynydd cymunedol:\nNod Hwb Pentredŵr yw:\nDarparu lle i bobl leol ddelio ag elfennau ar-lein eu bywydau o ddydd i ddydd a’u busnesau, gyda chymorth technegol sylfaenol gan y cydlynydd.\nLletya gweithiwr cynghori Cyngor ar Bopeth i fod yno am gyfnod penodol bob wythnos i gynorthwyo efo llenwi ffurflenni, materion cymdeithasol, problemau cludiant ac ati.\nGwella rhagolygon cynaliadwyedd yr hwb cymunedol trwy ennill refeniw o hysbysebu ar y safle, marchnata, cyfryngau cymdeithasol a bwcio ar-lein trwy:\na) Cynyddu nifer y mudiadau sy’n dymuno darparu cyrsiau neu hyfforddiant yn cynnwys elfen ar-lein.\nb) Dod yn leoliad hyfforddiant rheolaidd ar gyfer darparwyr cyrsiau sgiliau gwledig (trafodaethau anffurfiol yn cael eu cynnal eisoes).\nMae ynysigrwydd gwledig yn cael nifer o effeithiau ar ein cymuned. Mae pobl ifanc yn mudo yn arwain at lai o ieuenctid yn y gymuned i fod yn rhan o weithgareddau a datblygiadau. Trwy leddfu ynysigrwydd gwledig bydd Pentredŵr yn datblygu’n gymuned gryfach trwy ddarparu rhaglen o ddigwyddiadau wedi’u llunio o gwmpas anghenion penodol ein cymuned i:\nDarparu cyfleoedd i gyfarfod a chymdeithasu gan edrych yn fras ar weithgareddau wedi’u seilio ar wlân, sydd wrth graidd y gymuned. Bydd pobl leol yn cael cyfle i gyfarfod pobl newydd, gweld beth sy’n cael ei greu (ac ymuno yn y gweithgareddau os dymunant) neu gael cyfle i gymdeithasu efo hen ffrindiau. Byddai byrbrydau a/neu bryd poeth yn cael ei ddarparu.\nRhannu enghreifftiau o arallgyfeirio llwyddiannus trwy sgyrsiau, dyddiau gwlân a gweithdai sgiliau gwlân.\nYsbrydoli ein cymuned a’i chefnogi i ystyried cyfeiriadau newydd.\nGwneud y ganolfan gymuned ar gael ar gyfer dysgu, ymchwil, cyngor, rhwydweithio a rhyngweithio cymdeithasol.\nDarparu clwb gwaith cartref a lle i’n pobl ifanc weithio a chymdeithasu. Y tu allan i oriau ysgol mae ein plant yn byw mewn modd ynysig, yn ddibynnol ar eu rhieni i’w danfon y tu allan i’w cymuned i gymdeithasu.\nGalluogi cyfranogiad y gymuned gyfan mewn prosiectau mwy sydd angen y rhyngrwyd – adrodd straeon digidol, hanes lleol, hanes teulu, cofnodi cymunedol – y tywydd, cyfri adar, arolygon bywyd gwyllt ac ati.\nArchwilio Technegau Gwydr\n28-06-2022 10:00 am\nGanolfan Gymunedol Pentredŵr\n02-07-2022 10:00 am\n© 2022 Gymdeithas Gymunedol Pentredŵr


Croeso cynnes yn Sir Ddinbych - BBC Cymru Fyw\ndisgrifiad o’r llunDaeth 16,571 i'r Maes yn Ninbych ar y dydd Sadwrn cynta'\nYng nghanol heulwen braf, daeth 16,571 i'r Maes yn Ninbych ddydd Sadwrn ar ddiwrnod cynta' Eisteddfod Genedlaethol 2013.\nMae hyn yn uwch na'r 15,749 o ymwelwyr aeth i Fro Morgannwg ar y Sadwrn cynta'r llynedd, ond yn is na'r 17,881 aeth drwy gatiau Eisteddfod Wrecsam ar y diwrnod cynta' yn 2011.\nPrif gystadlaethau'r Pafiliwn oedd y Bandiau Pres a'r Corau Cymysg.\nYn ystod y prynhawn cyhoeddwyd enillwyr prif wobrau celf y Brifwyl.\nPenseiri John Pardey gipiodd y Fedal Aur am Bensaernïaeth a daeth merched i'r brig mewn tair cystadleuaeth.\nCafodd y Fedal Aur am Gelfyddyd Gain ei rhoi i Josephine Sowden, y Fedal Aur am Grefft a Dylunio i Theresa Nguyen o Birmingham, a Becca Voelcker o Garndolbenmaen dderbyniodd Ysgoloriaeth yr Artist Ifanc.\nMae'r Brifwyl eleni yn cael ei chynnal ar yr un safle ag yn 2001, ar gyrion tref Dinbych.\nOnd i'r rhai sydd angen ychydig o help i ddod o hyd i'w ffordd o gwmpas y maes, mae teithiau tywys yn cael eu cynnal am y tro cynta' eleni.\nBydd y teithiau yn cychwyn pob dydd am 10.30yb a 1.30yh o'r Ganolfan Ymwelwyr, ac am 12.30yh o Faes D.\nDywedodd Prif Weithredwr yr Eisteddfod, Elfed Roberts: "Bwriad y teithiau tywys yw darparu gwasanaeth i'n hymwelwyr sydd angen neu eisiau ychydig o arweiniad, sydd efallai ychydig yn ansicr o'r hyn sydd ar gael i'w wneud ar y Maes, neu unrhyw un sydd awydd cael taith hwyliog a llawn gwybodaeth am yr Eisteddfod."\nWedi dwy flynedd o baratoi a chodi arian, fe gychwynodd y Brifwyl gyda chyngerdd nos Wener i ddathlu caneuon y cyfansoddwr lleol, Robat Arwyn, sy'n byw yn Rhuthun bellach. Roedd ei waith yn amlwg iawn y tro diwethaf yr oedd y Brifwyl yn ymweld â'r ardal - fe ysgrifennodd 'Atgof o'r Sêr' yn arbennig ar gyfer Eisteddfod Genedlaethol Dinbych yn 2001.\nPerfformiad o'r Meseia gan Handel oedd yr arlwy yn y cyngerdd nos Sadwrn, gyda'r unawdwyr Elin Manahan Thomas, Leah-Marian Jones, Gwyn-Hughes Jones a Gary Griffiths, gyda Chôr yr Eisteddfod a Cherddorfa Genedlaethol Gymreig y BBC.\nMae gweithgaredd y Pafiliwn fore Sul yn dechrau gyda'r Oedfa am 9:30yb. Yna bydd mwy o gystadlu rhwng y bandiau pres a chorau cymysg.\nMeddai Hywel Wyn Edwards, sy'n gorffen ei gyfnod fel Trefnydd wedi'r Eisteddfod eleni:


Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Mesur Rheoli Llifogydd a Dŵr Ysgrifenedig - Mesur Rheoli Llifogydd a Dŵr\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tJane Davidson, y Gweinidog dros yr Amgylchedd, Gynaliadwyedd a Thai\nErs tro, cydnabuwyd bod y ddeddfwriaeth yng Nghymru a Lloegr ar lifogydd ac erydiad yr arfordir yn gyfyngedig o ran ei gwmpas ac o ran yr arfau y mae’n eu darparu ar gyfer rheoli’r risgiau hynny. Dim ond llifogydd sy’n deillio o afonydd a’r môr y mae’r ddeddfwriaeth bresennol yn berthnasol iddynt, sy’n gadael bwlch amlwg o ran llifogydd o ffynonellau eraill megis dŵr wyneb a dŵr daear. Mae’r ddeddfwriaeth hefyd yn dibynnu’n drwm ar fesurau draenio a mesurau amddiffynnol.<?xml:namespace prefix = o ns = "urn:schemas-microsoft-com:office:office" /> Ym mis Mai 2008, cyhoeddodd Llywodraeth y DU ei bwriad i gyflwyno Mesur Rheoli Llifogydd a Dŵr. Mae diben deublyg i’r Mesur hwn, sef gweithredu canlyniad Adolygiad Pitt i’r llifogydd a fu yn Lloegr yn ystod haf 2007, a chyflwyno nifer o newidiadau angenrheidiol i’r ddeddfwriaeth mewn meysydd cysylltiedig. Mae hyn yn cynnwys nifer o newidiadau sydd eu hangen i’r ddeddfwriaeth ar reoli dŵr yn sgil materion a ddaeth i’r amlwg ers i Ddeddf Dŵr 2003 ddod i rym. Cyhoeddwyd y Mesur drafft ar 21 Ebrill 2009 fel rhan o becyn o ddogfennau oedd yn cynnwys:y ddogfen ymgynghoriy Mesur draffty nodiadau esboniadolyr asesiad effaith ar gyfer y cam ymgynghori.Mae’r ddogfen ymgynghori yn manylu ar y cymalau sydd yn y Mesur drafft a’r polisi sy’n sail iddynt. Mae hefyd yn cynnwys adrannau naratif ar lifau gwaith lle nad yw’r polisi wedi ei bennu’n derfynol eto. Mae hyn yn cynnwys cynigion polisi Llywodraeth Cynulliad Cymru ar reoli risgiau llifogydd ac erydiad yr arfordir, a’r polisi ar ddŵr. Mae’r rhain i’w gweld yn Atodiad A y ddogfen. Y bwriad yn achos y meysydd hyn yw gofyn am sylwadau a fydd yn helpu i bennu gwedd derfynol y polisi ac yn arwain at gynnwys darpariaethau cysylltiedig yn y Mesur terfynol. Mae’r darpariaethau sydd yn y Mesur drafft ac sydd wedi’u hamlinellu yn y ddogfen ymgynghori yn sicrhau y bydd y ddeddfwriaeth yn mynd i’r afael â phob ffynhonnell llifogydd, yn crisialu cyfrifoldebau’r awdurdodau gweithredol ac yn hwyluso’r gwaith o reoli risgiau llifogydd ac erydiad yr arfordir. Maent yn adlewyrchu polisi Llywodraeth Cynulliad Cymru fel y mae wedi’i nodi yn y Strategaeth Amgylcheddol ar gyfer Cymru, y Datganiad Sefyllfa ar y Polisi Strategol ar Ddŵr a’n hymateb i Adolygiad Pitt i lifogydd haf 2007. Bydd y Mesur drafft yn destun ymgynghoriad am dri mis. Y dyddiad cau ar gyfer derbyn ymatebion yw 24 Gorffennaf 2009. Byddaf yn dal ati i weithio’n agos â’m cydweithwyr yn Llywodraeth y DU i ddatblygu’r Mesur, ar sail yr ymatebion i’r ymgynghoriad a’r gwaith craffu cyn y broses ddeddfu. Byddaf yn rhoi’r newyddion diweddaraf yn rheolaidd i Gynulliad Cenedlaethol Cymru ar gynnydd y gwaith hwn.


Gwasanaeth Wardeiniaid Cŵn Mae'r Wardeiniaid Cŵn yn gyfrifol am ddal cŵn strae, ac yn aml gwneir hyn o ganlyniad i alwadau ffôn gan y cyhoedd neu drwy fod ar batrôl yn y sir.\nMae hyn yn cynnwys cadw cŵn strae mewn cynelau a threfnu archwiliadau milfeddygol, os bydd angen. Bellach, gallwch roi gwybod am gi strae ar-lein drwy gwblhau ein ffurflen gais am wasanaeth warden cŵn\nFfurflen Rhoi Gwybod am Gi Strae Ar-lein\nFfioedd a Thaliadau am Gŵn Strae 2012-13£56.00 [55.00] fesul diwrnod cyntaf y llociad, neu am ran o ddiwrnod £16.00 [15.00] fesul diwrnod wedi hynny hyd at ddiwrnod 9.\nAm y diwrnod 1af neu ran o'r diwrnod\nDiwrnod 8 £168.00 [160.00]\nDiwrnod 9 £184.00 [175.00]Talu am gael Ci Strae yn ôl\nGellir gwneud taliadau am gŵn strae yng Nghanolfannau Gwasanaethau Cwsmeriaid y Cyngor\nPan fo taliad yn cael ei wneud, byddwch chi'n cael derbynneb a dylid mynd â hon gyda chi i'r cynelau wrth gasglu eich ci.\nRhaid i'r ci gael ei gasglu erbyn 5pm\nHefyd gellir gwneud taliad drwy ddefnyddio carden gredyd. I wneud hyn, cysylltwch â desg arian Cyngor Sir Caerfyrddin drwy ffonio 01267 228686\nCaiff cŵn sy'n gwisgo coleri a thagiau mewn llefydd cyhoeddus (sy'n rheidrwydd cyfreithiol o dan Orchymyn Rheoli Cŵn 1992) eu dychwelyd i'w perchnogion yn rhad ac am ddim am y tro cyntaf yn unig os yw'r warden cŵn yn dod o hyd i'r ci a bod modd cysylltu â'r perchennog ar unwaith\nOs yw'r warden cŵn yn methu â chysylltu â pherchennog y ci, caiff y ci ei locio a bydd y ffioedd uchod mewn grym.\nAr ôl 7 diwrnod clir, ceisir dod o hyd i gartref newydd ar gyfer y cŵn sydd heb eu hawlio. Mae gan y Cyngor bolisi i beidio â dinistrio'r cŵn.\nMae gan y Gwasanaeth Wardeiniaid Cŵn, ochr yn ochr â'r Heddlu, ddyletswydd i ddelio â Chŵn Peryglus. Mae Deddf Cŵn Peryglus 1991 yn ei gwneud hi'n drosedd i berchennog y ci neu'r sawl sydd yn gyfrifol am y ci ganiatáu i'r anifail fod allan o reolaeth mewn Lle Cyhoeddus. Yn ogystal â chael eich erlyn, mae'r ddeddf yn caniatáu i unrhyw anifail peryglus o'r fath gael ei ddal a'i ddifa.Addysg Hefyd bydd y Warden Cŵn yn cynnal sgyrsiau mewn Ysgolion ac ati (pan fo amser yn caniatáu), er mwyn pwysleisio pa mor bwysig ydyw i berchnogion cŵn fod yn gyfrifol a'r problemau sy'n gallu codi pan nad yw'r cŵn yn cael y gofal priodol.\nMae nifer o gamau syml y gallwch chi eu cymryd er mwyn sicrhau, os yw hwn yn digwydd ichi, y byddai eich ci yn cael ei ddychwelyd ichi gyda chyn lleied o oedi a chyn lleied o drawma i'ch ci ag sydd yn bosibl.\nSicrhewch fod gan eich ci labed enw sy'n dangos eich cyfeiriad a'ch rhif ffôn. (Mae hyn yn rheidrwydd cyfreithiol - Deddf Rheoli Cŵn 1992).\nTrefnwch fod gan eich ci ficrosglodyn sy'n gallu cael ei ddarllen gan sganiwr arbennig.\nGallwn ni ddarllen y wybodaeth sydd wedi'i storio ar y microsglodyn drwy ddefnyddio sganiwr ac wedyn gellir cysylltu â pherchennog y ci i ddweud bod y ci yn ddiogel.\nGwasanaeth Mewnosod Microsglodyn Adnabod\nMae gwasanaeth mewnosod microsglodyn adnabod ci yn cael ei gynnig i breswylwyr Sir Gaerfyrddin gan y Gwasanaethau Iechyd Cyhoeddus. Os ydych am inni osod microsglodyn adnabod ar eich ci/cŵn, defnyddiwch y ffurflen gais i roi eich manylion. Bydd swyddog yn cysylltu â chi i roi gwybod am y dyddiad nesaf sydd ar gael ar gyfer gosod sglodyn dan groen eich ci.\nNid oes tâl am y gwasanaeth hwn. Mae'r Gwasanaeth Wardeiniaid Cŵn yn delio â PHOB ci strae yn Sir Gaerfyrddin. Os ydych chi wedi colli eich ci, dylech gysylltu â'r Ganolfan drwy ffonio 01267 234567 a bydd modd i'r staff yno edrych a yw eich ci wedi ei locio ai peidio.\nTudalen wedi ei diweddaru ar 01/5/2013\nTudalennau perthnasol Rhoi gwybod am gi strae ar-lein


Gwnewch amser i ganmol (yn addas o'r cyfnod geni ymlaen) | LLYW.CYMRU\nGwnewch amser i ganmol (yn addas o'r cyfnod geni ymlaen)\nAmser i roi sylw i'r pethau sy'n dda amdanaf i.\nMae plant yn dysgu am eu hunain drwy eu perthynas â'u rhieni a'u gofalwyr. Pan fyddwch chi'n canmol eich plentyn, rydych chi'n ei addysgu am ei werth a sut i fod yn falch o'i hun. Rydych chi hefyd yn codi ei hunan-barch.\nDw i'n dysgu amdanaf i fy hun drwy dy lygaid di. Os byddi di'n dweud wrthyf i dy fod ti'n fy ngharu i, a fy mod i'n haeddu cariad, byddaf i'n credu hynny hefyd. Ti fydd yn dweud wrthyf i am y pethau dw i'n eu gwneud yn dda, a byddaf i'n credu'r pethau rwyt ti'n eu dweud amdanaf i.\nDrwy roi sylw i'r ymddygiadau a'r nodweddion sy'n well gennych chi, sef y pethau rydych am eu gweld yn eich plentyn, bydd yn gwybod mai dyna'r pethau y dylai fod yn falch ohonyn nhw, ac y dylai fod yn eu gwneud. Gallwch chi wneud hyn drwy roi cynnig ar y canlynol:\nRhoi canmoliaeth go iawn i'ch plentyn pan welwch chi ymddygiad cadarnhaol. Gallwch chi wneud hyn gyda geiriau, drwy edrych yn wyneb eich gilydd neu wenu, rhoi bawd i fyny neu rywbeth tebyg, neu gynnig cwtsh.\nDangos brwdfrydedd go iawn pan fyddwch chi'n canmol eich plentyn, gan wenu ac edrych arno. Bydd eich plentyn yn gwybod os nad ydych chi'n ei ganmol go iawn. Os nad ydych chi'n teimlo eich bod chi'n gallu canmol eich plentyn go iawn, beth am ddweud rhywbeth fel, “Beth sy'n digwydd yn dy lun di yma/beth wyt ti wedi ei wneud yma….” a threulio amser yn dysgu am y peth? Drwy wneud hynny, efallai y bydd cyfle i ddweud rhywbeth cadarnhaol fel, “Mae'n wych dy weld ti mor lawn cyffro wrth wneud hynny.”\nRhoi gwybod iddo am beth wnaeth wneud ichi deimlo'n hapus neu'n falch ohono, e.e. “Diolch am bigo hynny i fyny”. Mae hyn yn helpu eich plentyn i ddysgu am y math o ymddygiad rydych chi am ei weld.\nCanmol eich plentyn pan fyddwch chi'n teimlo'n falch ohono, neu pan fyddwch chi'n gweld y math o ymddygiad rydych chi am ei weld. Mae hyn yn helpu eich plentyn i ddysgu beth mae ymddygiad cadarnhaol yn ei olygu. Dylech chi wobrwyo'r ymddygiad drwy gynnig sylw, canmoliaeth, maldod a hoff weithgareddau.\nEgluro i'ch plentyn beth yn union rydych chi'n ei ganmol. Bydd hyn yn dangos eich bod yn talu sylw, a'ch bod wir yn golygu'r peth. Yn lle dweud, “Da iawn ti,” beth am ddweud “Roedd yn wych dy weld di'n rhannu dy ddoli â dy chwaer” . Mae canmoliaeth yn golygu mwy pan fyddwch chi'n dweud yn glir pam eich bod yn canmol eich plentyn.\nDefnyddio enw eich plentyn mewn modd cadarnhaol – “Waw, Ben, rwyt ti wedi gweithio mor galed ar hynny! Gwaith gwych!”. Gall fod yn hawdd anghofio defnyddio enwau mewn modd cadarnhaol, ond byddai'n drueni pe byddai'ch plentyn ond yn eich clywed yn galw ei enw am resymau negyddol.\nRhoi sylw i'ch plentyn am fod pwy ydyw. Gallwch chi ganmol plentyn am nifer o resymau heblaw am ei annog i ymddwyn mewn ffordd benodol. Nid oes dim byd yn well na gweld eich plentyn yn gwenu o glust i glust pan fyddwch chi'n diolch iddo. Er enghraifft, “Diolch am adael imi chwarae siopau gyda ti - ti'n llawn hwyl ac mae'n wych cael chwarae gyda ti”.\nGadael i'ch plentyn eich clywed yn dweud pethau cadarnhaol amdano. “Dadi, oeddet ti'n gwybod ei fod wedi bod yn garedig iawn i'w ffrind heddiw pan wnaeth e….”\nRhoi sylw i ymdrechion eich plentyn yn ogystal â'r canlyniad, e.e., “Gwnest di roi cynnig da ar wisgo dy socs – rwy mor falch ohonot ti am roi cynnig arni fel 'na”.\nMae'n bwysig bod eich plentyn yn dysgu ac yn datblygu er mwyn ei hun, ac nid drwy gymharu ei hun i bobl eraill. Nid oes angen cystadlu er mwyn llwyddo. Mae modd canmol eich plentyn am fod pwy ydyw, heb ei gymharu â neb arall.\nCanmol y pethau sydd o dan reolaeth eich plentyn, a'r pethau y mae’n gallu eu newid neu eu gwneud eto, yn lle'r pethau sydd y tu allan i'w reolaeth.\nMeddwl am eich plentyn – byddai'n well gan rai plant gael sylw tawel, lle mae plant eraill yn hoffi cael sylw mwy uchel ac amlwg – dysgu am beth sy'n well gan eich plentyn.\nMae canmoliaeth yn fwyaf effeithiol pan fyddwch chi'n ei roi yn syth ar ôl ichi weld yr ymddygiad.\nChwilio am gyfleoedd i'ch plentyn ymddwyn yn y ffordd rydych chi am iddo ymddwyn. Dywedwch wrth eich plentyn pam eich bod yn hapus a beth roeddech chi'n ei hoffi am ei ymddygiad.\nDangos eich bod yn gwerthfawrogi eich plentyn ac yn ei garu drwy eiriau a dangos hoffter. Bydd eich plentyn yn dysgu sut i siarad a sut i ymddwyn ar sail y ffordd rydych chi'n siarad ag ef a'r ffordd rydych chi'n ei drin.\nPeidio ag aros i'ch plentyn wneud rhywbeth perffaith cyn ei ganmol. Dylech chi ganmol eich plentyn am roi cynnig ar bethau hefyd. Os byddwch chi'n canmol ymdrechion eich plentyn, mae'n dangos iddo y dylai barhau i ddysgu a pharhau i wneud ymdrech.\nMae canmol hefyd yn eich helpu i feithrin perthynas da â'ch plentyn, a byddwch chi a'ch plentyn yn hapusach o ganlyniad i hynny. Mae ymchwil wedi dangos bod plant sydd â pherthynas agos a chefnogol â'u rhieni yn tueddu i ddatblygu mwy o hunan-barch, a'u bod yn llwyddo'n well yn yr ysgol ac yn eu bywydau ar ôl hynny.\nCofiwch wneud amser i ganmol eich hun hefyd. Pan fyddwch chi'n annog eich hun gyda geiriau cadarnhaol, rydych chi'n fwy tebygol o wneud yr un peth gyda'ch plentyn. Er enghraifft, “Rwy'n falch o'r ffordd es i ati i ddelio â phethau. Gwnes i lwyddo i beidio â chynhyrfu, sy'n dda”.\nCysylltu â Gwnewch amser i ganmol (yn addas o'r cyfnod geni ymlaen) ar Facebook\nCysylltu â Gwnewch amser i ganmol (yn addas o'r cyfnod geni ymlaen) ar Instagram


Derbynnydd cyntaf rhaglen ysgoloriaeth ryngwladol newydd yn cyrraedd Cymru | Prifysgolion Cymru\nMae’r person cyntaf erioed i gael ei dderbyn ar raglen ysgoloriaeth newydd mawr ei bri Cymru Fyd-eang wedi cyrraedd Cymru i astudio ar gyfer gradd Meistr ym Mhrifysgol Bangor.\nMae rhaglen ysgoloriaeth Cymru Fyd-eang, a lansiwyd yn 2020 gan Brifysgolion Cymru, yn cynnig cymorth i fyfyrwyr rhyngwladol sy’n dymuno astudio ar lefel ôl-raddedig mewn Prifysgol yng Nghymru yn 2021.\nBydd Forrest Lancaster, o Maine yn UDA, yn derbyn £10,000 tuag at ei ffioedd dysgu ar gyfer y radd MA mae wedi dewis astudio ar ei chyfer mewn Archaeoleg Geltaidd.\nSyrthiodd Forrest mewn cariad â Chymru yn 2016 pan ymwelodd â’r wlad am y tro cyntaf:\n“Ers fy mhlentyndod, rwyf wedi bod wrth fy modd â llyfrau hanesyddol, chwedlau a mytholeg y Celtiaid. Mae fy astudiaethau mwy diweddar wedi fy arwain i ysgrifennu a chynhyrchu cyfres o fideos hanesyddol am safleoedd hynafol anghofiedig, plastai a chestyll.\n“Mae Prifysgol Bangor yn lleoliad perffaith i mi fel myfyriwr hŷn sydd â diddordeb yn y meysydd hyn. Mae yma awyrgylch hamddenol, ac mae’n fforddiadwy iawn. Gyda llwybrau astudio ar gael mewn archeoleg a threftadaeth, bydd fy astudiaethau yn caniatáu i mi ennill y sgiliau y bydd eu hangen arnaf i ryngweithio’n uniongyrchol â gyrfaoedd yn y dyfodol ym maes addysgu neu’r sector treftadaeth.”\nMeddai’r Athro Iwan Davies, Cadeirydd Bwrdd Cymru Fyd-eang:\n“Rwy’n falch iawn o groesawu’r cyntaf o’n myfyriwr Ysgoloriaeth Cymru Fyd-eang i Gymru.\n“Mae’r fenter hon yn cynorthwyo ein hamcan ar y cyd o dyfu ein perthnasoedd addysgol rhyngwladol, sydd eisoes yn sylweddol.\n“Bydd y cyfle i gynyddu symudedd myfyrwyr ac ymchwilwyr o fudd enfawr, nid yn unig i’r unigolion dan sylw, ond i’n prifysgolion a’n campysau.  Bydd ysgoloriaethau Cymru Fyd-eang yn rhoi cyfle i fwy o fyfyrwyr elwa ar y profiad addysgol o ansawdd uchel sydd i’w gael yng Nghymru, a byddant yn cyfoethogi ac yn rhyngwladoli ystafelloedd dosbarth Cymru ymhellach.\n“Rydyn ni’n edrych ymlaen at gynnal perthnasoedd hirsefydlog gyda’n hysgolheigion ymhell ar ôl iddyn nhw raddio, gan adeiladu perthnasoedd parhaol at y dyfodol”.\nMae ysgoloriaethau Cymru Fyd-eang ar gael i fyfyrwyr o Fietnam, India, UDA a’r Undeb Ewropeaidd, gyda’r nod o ddatblygu cysylltiadau a phartneriaethau addysgol hir-dymor.\nAr hyn o bryd, mae dros 20,000 o fyfyrwyr tramor yn astudio ym mhrifysgolion Cymru bob blwyddyn.


Cymwysterau Cymru / Hafan\nDysgwyr, llenwch ein harolwg!\nBeth sydd angen ei wybod\nEgluro cymwysterau Cymraeg\nDyfarniad Dwbl TGAU Gwyddoniaeth\nAdolygiad o gymwysterau\nYmchwil i Strwythuro Asesu Cymhwysedd Galwedigaethol/Ymarferol\nCefnogaeth i ddysgwyr sy'n astudio arholiadau TGAU, UG a Safon Uwch yn y flwyddyn academaidd nesaf\nCymwysterau Cymru yn sicrhau nad yw dysgwyr yng Nghymru o dan anfantais oherwydd newidiadau polisi yn Lloegr\nYmchwil i asesiadau o gymhwysedd galwedigaethol neu ymarferol y tu allan i gymwysterau rheoleiddiedig\nMae'r adroddiad hwn yn seiliedig ar ddarn o ymchwil a wnaed gan AlphaPlus Consultancy ar ran Cymwysterau Cymru i ymchwilio i ddulliau samplu o fewn asesiadau cymhwysedd.\nDyddiad cyhoeddi: 17/05/2022\nCanfyddiadau a phrofiadau o raddio yn haf 2021 - Ymchwil gyda gweithwyr addysg proffesiynol yng Nghymru\nYn haf 2021, fe wnaeth graddio a bennir gan ganolfan ddisodli arholiadau safonedig oherwydd pandemig Covid-19. Fe wnaethom gomisiynu Opinion Research Services i gynnal ymchwil gyda staff canolfannau i gynyddu ein dealltwriaeth o'u safbwyntiau a'u profiadau o raddio a bennir gan ganolfan. Darllenwch yr adroddiad llawn.\nDyddiad cyhoeddi: 12/05/2022\nCanfyddiadau a phrofiadau o raddio yn haf 2021 - Ymchwil gyda gweithwyr addysg proffesiynol yng Nghymru - Crynodeb\nYn haf 2021, fe wnaeth graddio a bennir gan ganolfan ddisodli arholiadau safonedig oherwydd pandemig Covid-19. Fe wnaethom gomisiynu Opinion Research Services i gynnal ymchwil gyda staff canolfannau i gynyddu ein dealltwriaeth o'u safbwyntiau a'u profiadau o raddio a bennir gan ganolfan. Darllenwch yr adroddiad cryno.\nCynllun a wneir o dan Adran 19 o Ddeddf Cymwysterau Cymru 2015\nYn unol ag Adran 19 o Ddeddf Cymwysterau Cymru ("y Ddeddf"), mae'r Cynllun hwn yn nodi'r ffactorau rydym yn debygol o'u hystyried wrth benderfynu a ddylid ystyried ceisiadau i gymeradwyo cymwysterau nad ydynt yn flaenoriaeth ai peidio. Mae'r Cynllun hefyd yn nodi ein gweithdrefn ar gyfer cymeradwyo cymwysterau o'r fath o dan adran 19(2) o'r Ddeddf.\nCyhoeddiad Llywodraeth y DU ar ddadariannu cymwysterau lefel 3 yn Lloegr\nDyddiad cyhoeddi: 11/05/2022\nDyddiad cyhoeddi: 14/04/2022\nDyddiad cyhoeddi: 07/04/2022\nDyddiad cyhoeddi: 24/09/2021\nYmholiadau cyffredinol: ymholiadau@cymwysteraucymru.org\nY Tîm Cyfathrebu: cyfathrebu@cymwysteraucymru.org\nCyrraedd ein swyddfa


Mae'r ffigyrau diweddaraf yn dangos bod perfformiad cyffredinol Cyngor Sir Powys wedi gwella yn chwarter olaf blwyddyn ariannol 2018-19.\nBu Cabinet y cyngor yn ystyried adroddiad yr wythnos yma lle gwelwyd bod perfformiad yn y dangosyddion perfformiad allweddol wedi gwella o'i gymharu â 2017-18.\nYmhlith y prif gyflawniadau oedd 92.96 y cant o geisiadau cynllunio'n cael eu pennu yn y lleiafswm amser. Adroddwyd bod 62.08 o wastraff ym Mhowys yn cael ei ailddefnyddio, ei ailgylchu neu ei gompostio.\nRhoddwyd sylw arbennig hefyd i nifer o weithgareddau llwyddiannus yn ystod y chwarter. Roedd hyn yn cynnwys agor adeilad ysgol gynradd newydd yng Ngharno, sef adeilad 21ain ganrif gwerth £1.5m, yn cynnwys darpariaeth benodol i'r blynyddoedd cynnar. Hefyd cynhaliwyd Gwyl Gyrfaoedd lwyddiannus dros ben a ddenodd 3000 o bobl ifanc.\nCyflwynwyd prosesau newydd mwy effeithiol trwy ein gwefan newydd, gan ganiatáu i drigolion rhyngweithio â'r Cyngor 24/7 ar gyfer gwasanaethau fel Bathodynnau Glas. Lansiwyd proses newydd ar gyfer rhent tai, ynghyd â gwasanaeth newydd i gasglu gwastraff o'r ardd gan aelwydydd Powys.\nDywedodd y Cyng Aled Davies, Dirprwy Arweinydd y Cyngor ac Aelod Portffolio'r Cabinet ar faterion Perfformiad: "Ry'n ni'n falch o weld y gwelliannau a gweithgareddau llwyddiannus mewn nifer o feysydd pwysig.\n"Mae'n anodd sicrhau gwelliannau ar adeg pan mae pwysau sylweddol ar wasanaethau cyhoeddus. Ein gorchwyl ni yw ceisio sicrhau bod y cyngor yn cynnal y safonau uchel, a lle bo modd, gwella perfformiad er budd trigolion Powys."


CA2 DARGANFOD AM SYNHWYRAU – Taccle3 Welsh Site\nHome / CA2 DARGANFOD AM SYNHWYRAU\nCA2 DARGANFOD AM SYNHWYRAU\n4 years ago by jen hughes with no comments and 1361 Views\nMae synhwyrau yw dyfeisiau sy’n canfod ac yn ymateb i newidiadau yn yur amgylchedd. Mae nhw’n bwysig iawn i rheoli technoleg. Rydyn ni wedi ysgrifennu’r gweithgaredd yma fel sesiwn sydd wedi ymestyn. Fe allwch dewis i defnyddio hi yn cyfan o fe\nwn prynhawn o datrys problemau neu torri hi lawr yn llai o 2-4 gweithgareddau gwahanol.\nMae synhwyrau yn dyfeis sy’n canfod newidiadau yn yr awtrgylch\nMae na synhwyrau o gwmpas ni sy’n canfon pethau fel tymheredd, symudiadau, lleithder, golau, pellter, ayyb.\nMae synhwyrau yn cael ei defnyddio mewn llawer o bethau peiriant golchi dillad, golau, larwm dan neu dieithr ayyb.\nYn ddelfrydol fe ddylech wedi gwneud y gwers yma ar ‘input and output’ sy’n edrych ar ddau rhan o system. Nawr rydyn ni’n ychwanegu’r syniad o trydydd cam- beth sy’n digwydd rhwng mewnbwn ac allbwn.\nOs yr ydych wedi gwneud y synhwyrau dynol, dechreuad da yw i mynd dros hyn. Felly mae clustiau, croen, a synhwyrau cyffwrth, llygaid a synhwyrau golau, blas ac arogl yn synhwyrau cemegol. (ond fyddwch chi ddim eisiau defnyddio’r ddau olaf\nFel rhan or adnewyddiad fe allwch gwneud arbrofion hwyl- e.e\nFflicio eich bysedd o flaen gwyneb rhywun (mewnbwn) ac gwylio nhw blincio (allbwn). Defnyddio oedolyn arall e.e cynorthwyyd dysgu\nSignwch darn o lemwn (y sudd lemwn yw’r mewnbwn) felly gall y plant gweld eich gwyneb yn newid (allbwn).\nGofynwch iddyn nhw bethmae nhw yn gwneud os oes swn swnllyd (mewnbwun) ac mae rhaid gorchyddio ei clustiau (allbwn).\nMae dylyfu gên yn enghriafft da – fel arfer mae pobl yn dylyfu gen pan mae nhw’n clywed y gair neu gweld rhywun arall yn ei wneud, darllen y gair neu hyd yn oed meddwl amdano. Triwch dweud y geiriau dylyfu gen, ysgrifennu’r geirau ac fyddwch yn ei gwneud hi eich hyn- cyfrwch fainmt o pobl sydd yn ei wneud hefyd. Neui am gweithgaredd hwyl, gweithiwch mewn parau, mae angen i un person gwneud ir person arall dylyfu gen. pwy sy’n gallu para yr hyraf?\nEsboniwch fod dyfeis synhwyrydd yn canfon newidiad yn y byd ac mae hi’n ymateb i newidiadau. Y ffordd mae’n ymateb yn gallu cael ei mesur ac recordio’r newidiadau neu fe all danfon neges i rhywbeth arall i gweithredu. Fe allwch hefyd esbonio hi fel rhywbeth sydd wedi ei dylunio I codi signal i ymateb mewn ffordd arbennig. Yna dangoswch ir dosbarth enghreifftiau o synhwyrau pob dydd i dangos y syniad. Fe allwch gwneud hyn trwy defnyddio lluniau, fideos neu gwrthrychau.\nMae na rhai rydyn ni wedi ei defnyddio ond fe allwch dewis rhai gwahanol, yn dibynnu ar pa themau mae’r dosbarth wedi ei wneud yn barod. Cariwch ymlaen i atgyfnerthu’r syniad o mewnbwn ac allbwn ond siaradwch amdano beth mae nhw’n meddwl sy’n digwydd rhwng y mewnbwn ac allbwn. Yr ateb yw mewn pob achos mae na synhwyrydd. Rhywbeth sydd yn pigo fyny signal neu newid ei pethau o’i amgylch ac yn danfon neges i wneud ir proses digwydd.\nsynwyryddion metel – yn gallu adnabod ac ymateb trwy buzzio https://www.youtube.com/watch?v=rCcRWgZsTLI (mae’r metel yw’r allbwn)\ncameleon- yn gallu adnabod lliwiau o’i hamgylch ac yn gallu newid lliw ei croen.https://www.youtube.com/watch?v=Ihue9R8m6FA (lliw y cefndir yw’r mewnbwn ar cameleon ar lliw or cameleon yn newid yw’r allbwn)\nthermostats – yn gallu adnabod pan mae’r ty yn cynhesu ac yn oeri ac yn diffodd y gwres. https://www.youtube.com/watch?v=6r9UAdb2kDo (y tymheredd y aer yw’r ddau y mewnbwn ar allbwn)\ngoleuadau diogelwch- yn gallu adnabod os mae rhywbeth yn symud ac mae’r goleuadau yn dod ymlaen (fydden nhw yn cael hwyl yn chwifio ei dwylo o gwmpas i wneud hyn digwydd)\ngoleuadau stryd – troi ymlaen yn awtomatig pan mae hi’n mynd yn dywyll.. https://www.youtube.com/watch?v=h59fPWtUFGA (mae mewnbwn ar lefel uchel, mae’r allbwn pan mae’r goleuadauyn dod arno neu yn mynd bant)\nblodau – mae unryw blodau yn cae ei petalau yn y nos https://www.youtube.com/watch?v=CzHfzcMGvhs (y mewnbwn yw’r lefel y golau ar allbwn yw’r symudiadau’r petalau.)\nlarwm dieithr – yn adnabod os yw drws neu ffenest ar agor (neu os mae “infrared beam” wedi cael ei croesi) ac fydd swn uchel yn tanio. Fydd rhan fwyaf o plant wedi clywyd larwm car yn mynd bant.\nConau ffir – yn adnabod faint o lleithder sydd yn yr awyr ac yn cae os mae hi’n wlyb, ac yn agor os yw hi’n sych.,https://www.youtube.com/watch?v=Y4Lrspmdd7Y (y mewnbwn yw’r lleithder, ar allbwn yw’r cod sydd wedi cae)\nLarwm car sy’n gwrthffordd- yn adnabod os wyt ti’n agos at y wall ac mae’r bip yn mynd yn cyflyfaf ac yn cyflymaf. https://www.youtube.com/watch?v=Mh2GexlacuM\nFfonau symudol – yn defnyddio “gyroscopes” (ac “accelerometers”) i adnabod pa ffordd mae’r sgrin yn gwynebu ac yn troi ei hun o gwmpas.\noctopws – mae ei synhwyrau yn adnabod lliw ac teimlad o beth sydd o’i hamgylch ac yn gallu cuddio ei hun.. https://www.youtube.com/watch?v=eS-USrwuUfA\narbrawf “Carbon Monoxide” – newid lliw os mae nwy peryglus yn dod or boeler.\nGwnewch cerdiau efo llun or gwrthrych ar en war cod QR yn dilyn tuag at fideo neu mwy o lluniau. Fe all plant wedyn gweithio mewn grwpiau gyda tablet (sydd efo darllenwr cod QR arni) ac recordio beth mae nhw wedi darganfod am pob un.\nGofynwcvh i pob grwp creu siart ac recordio beth oedd pob mewnbwn, beth yr oedden nhw yn meddwl oedd y neges, a beth yw’r allbwn. Ychwangegwch mwy sydd heb cael ei trafod i herio’r plant mwy gallu.\nOs yr ydych eisiau ymestyn y gwers neu lincio i gwers gwyddoniaeth, fe allwch arbrofi trwy rhoi con ffir sydd wedi ei agor mewn dwr a tynnu llun or canlyniadau. Yn well eto, fe allwch rhoi camera ar tripod ac cymryd lluniau pob 5 minid dros cyfnod o hanner awr wedyn troi nhw mewn i cyflwyniad amser gan defnyddio ‘powerpoint’.\nYn olaf, ar diwedd y gweithgaredd, ewch i:\ncofiwch i cael eich microffon wedi ei troi ymlaen a clicio’r llun y microffon ar y sgrin i wneud yn siwr mae hi’n ymlaen. Pwyntiwch mas fod hyn yw enghraifft arall o synhwyrau. Mae eich llais yw’r mewnbwn ar peli sy’n bownsio yw’r allbwn.\nGadewch ir plant gwneud LLAWER o swn. Dywedwch iddyn nhw fe allen nhw symud dim ond pan mae’r peli yn llonydd!\nFe allwch hefyd defnyddio hun trwy gwers (unrhyw wers) pan rydych eisiau’r plant i fod yn ddistaw- gadewch i ar y cyfrifiadur neu’r bwrdd gwyn trwy’r amser.\n*fydd llun yma i lawr lwytho cyn bo hir!


Cyfle i ddysgu mwy am ymchwil newydd am yr awdures Kate Roberts – Newyddion a Digwyddiadau, Prifysgol Bangor\nCyfle i ddysgu mwy am ymchwil newydd am yr awdures Kate Roberts\nBydd cyfle i ymwelwyr â stondin Prifysgol Bangor ddysgu mwy am waith a hanes bywyd "brenhines llenyddiaeth Cymru" yn ystod yr Eisteddfod Genedlaethol eleni.\nAr Ddydd Gwener, Awst 10fed, bydd Canolfan Treftadaeth Cae’r Gors, sef cartref genedigol Kate Roberts yn Rhosgadfan, yn cyflwyno dwy ddarlith, mewn cydweithrediad ag Ysgol y Gymraeg, Prifysgol Bangor.\nBydd y ddarlith gyntaf, Cymraeg y Ciari-dyms: chwilio am y gwirionedd ynghylch sefyllfa’r iaith yn hen aradal Kate, yn cael ei chyflwyno gan Gwenllian Williams ac yn delio gyda’i gwaith ymchwil am ddwyieithrwydd ac agweddau tuag at yr iaith Gymraeg yn ardal Dyffryn Nantlle. Bydd yn edrych ar y safbwyntiau a leisiwyd gan Kate Roberts ar y mater er mwyn ceisio dyfalu beth fyddai ei barn hi am y sefyllfa fodern.\nDywedodd Gwenllian, myfyrwriag Ol-radd yn Ysgol y Gymraeg: “Er nad ydi fy ngwaith ymchwil i yn ymwneud yn uniongyrchol â Kate Roberts, mae’n ymwneud a’r ardal a’r gymdeithas a bobl a olygai cymaint iddi. Fel un o Ymddiriedolwyr Cae’r Gors, mae Kate yng nghefn fy meddwl drwy’r adeg, felly mae hi wedi bod yn hwyl rhoi lle mwy blaenllaw i’w llais wrth baratoi ar gyfer y cyflwyniad hwn a gosod fy ngwaith mewn cyd-destun mymryn gwahanol. Rydym fel Canolfan yn falch iawn bod gennym gymaint i’w ddysgu o hyd am fywyd a gwaith Kate Roberts. Golyga hynny nad yw ein gwaith yn y Ganolfan wedi dod i ben o bell ffordd!\nBydd Diane Jones, myfyrwraig PhD yn Ysgol y Gymraeg, hefyd yn cyflwyno darlith Kate Roberts a’r Ddrama - codi’r Llen. Mae Canolfan Dreftadaeth Cae'r Gors wedi bod yn gweithio ar brosiect ar y cyd â Phrifysgol Bangor drwy’r cynllun KESS, gyda Diane dros y blynyddoedd diwethaf er mwyn sicrhau bod y tŷ a hanes un o awduron mwyaf blaenllaw Cymraeg yr ugeinfed ganrif yn dod yn fyw i ymwelwyr a phlant ysgol.\nDywedodd Diane, sy’n enedigol o Ddyffryn Nantlle: “Rwy’n falch iawn o gael cymryd rhan yn yr Eisteddfod ar ran Cae’r Gors, ac o gael rhannu ychydig o ffrwyth fy ymchwil ar gysylltiad Kate â’r ddrama. O gofio am gysylltiad Kate â Phrifysgol Bangor (roedd yn gyn fyfyriwr) a’i bod yn ymwelydd cyson â’r Eisteddfod Genedlaethol mae fel petai rhyw draddodiad cael ei gynnal.”


diffiniad JTFA: Dadansoddiad amser-amlder ar y cyd-Joint Time-Frequency Analysis\nHafan › J › JTFA › Dadansoddiad amser-amlder ar y cyd\nJTFA: Dadansoddiad amser-amlder ar y cyd\nBeth mae JTFA yn ei olygu? Mae JTFA yn sefyll am Dadansoddiad amser-amlder ar y cyd. Os ydych yn ymweld â'n fersiwn di-Saesneg ac eisiau gweld y fersiwn Saesneg o Dadansoddiad amser-amlder ar y cyd, sgroliwch i lawr i'r gwaelod a byddwch yn gweld ystyr Dadansoddiad amser-amlder ar y cyd yn Saesneg iaith. Cofiwch fod y talfyriad o JTFA yn cael ei ddefnyddio'n eang mewn diwydiannau fel bancio, cyfrifiadureg, addysg, cyllid, llywodraethol, ac iechyd. Yn ogystal â JTFA, efallai fod Dadansoddiad amser-amlder ar y cyd yn fyr am acronymau eraill.\nJTFA = Dadansoddiad amser-amlder ar y cyd\nChwilio am ddiffiniad cyffredinol o JTFA? Mae'r JTFA yn golygu Dadansoddiad amser-amlder ar y cyd. Rydym yn falch o restru acronym JTFA yn y gronfa ddata fwyaf o fyrfoddau ac acronymau. Mae'r ddelwedd ganlynol yn dangos un o ddiffiniadau JTFA yn Saesneg: Dadansoddiad amser-amlder ar y cyd. Gallwch lawrlwytho'r ffeil delwedd i'w hargraffu neu ei hanfon at eich ffrindiau drwy e-bost, Facebook, Twitter, neu TikTok.\nYstyron JTFA yn Saesneg\nFel y soniwyd uchod, defnyddir JTFA fel acronym mewn negeseuon testun i gynrychioli Dadansoddiad amser-amlder ar y cyd. Mae'r dudalen hon i gyd yn ymwneud â'r acronym JTFA a'i ystyron fel Dadansoddiad amser-amlder ar y cyd. Nodwch nad Dadansoddiad amser-amlder ar y cyd yw unig ystyr JTFA. Efallai y bydd mwy nag un diffiniad o JTFA, felly edrychwch ar ein geiriadur am bob ystyr o JTFA un wrth un.\nDiffiniad yn Saesneg: Joint Time-Frequency Analysis\nYstyriaethau eraill JTFA\nAr wahân i Dadansoddiad amser-amlder ar y cyd, mae gan JTFA ystyron eraill. Maent wedi'u rhestru ar y chwith isod. Sgroliwch i lawr a chliciwch i weld pob un ohonynt. Ar gyfer pob ystyr o JTFA, cliciwch "mwy ". Os ydych yn ymweld â'n fersiwn Saesneg, ac eisiau gweld diffiniadau o Dadansoddiad amser-amlder ar y cyd mewn ieithoedd eraill, cliciwch y ddewislen iaith ar y gwaelod dde. Byddwch yn gweld ystyron Dadansoddiad amser-amlder ar y cyd mewn llawer o ieithoedd eraill megis Arabeg, Daneg, Iseldireg, Hindi, Siapan, Corëeg, Groeg, Eidaleg, Fietnameg, ac ati.\nDadansoddiad amser-amlder ar y cyd\nAtlantic tasglu ar y cyd\n‹ Gorfforaeth cyllid amaethyddol Zimbabwe\nCwmpas y bartneriaeth ymarfer ›


Cymdeithas yr Iaith yn cyhuddo Cyngor Gwynedd o dorri’r Côd Trefniadaeth Ysgolion – Golwg360\nMae Cymdeithas yr iaith wedi cyhuddo Cyngor Gwynedd o dorri’r Côd Trefniadaeth Ysgolion gan beidio rhoi amser digonol i ymgynghoriad ar gau ysgol.\nDaw hyn ar ôl i Gabinet Cyngor Gwynedd gyhoeddi ymgynghoriad cyhoeddus ar gau Ysgol Abersoch.\nPenderfynodd Cabinet y Cyngor ar Fedi 15 y llynedd, ac yna ar Dachwedd 3, i gefnogi’r argymhelliad i gynnal ymgynghoriad statudol ar y cynnig i gau Ysgol Abersoch ar Awst 31, 2021, a darparu lle i ddisgyblion yn Ysgol Sarn Bach o Fedi 1 2021.\nOnd yn ôl Cymdeithas yr Iaith, gan fod ysgolion ar gau am o leiaf rhan o’r cyfnod ymgynghori – sy’n rhedeg o Ionawr 5 hyd at Chwefror 16 – mae’r cyngor wedi torri’r Côd, gan fethu â darparu amser ymgynghori digonol.\n“Nid oes modd cynnal cyfarfodydd cyhoeddus”\n“Bydd yr ysgol hon ynghyd â phob ysgol arall ar gau dros y pythefnos nesaf o ganlyniad i’r argyfwng iechyd – ac mae’n ddigon posib y bydd hynny’n cael ei ymestyn,” meddai Toni Schiavone, Cadeirydd Grŵp Addysg Cymdeithas yr Iaith.\n“Golyga hyn felly na fydd digon o amser i bobl ymateb i’r ymgynghoriad a bod y Cabinet Cyngor Gwynedd wedi torri’r Côd Trefniadaeth Ysgolion.\n“Nid yn unig fod y penderfyniad hwn yn mynd yn groes i’r côd yn llythrennol, ond drwy gynnal yr ymgynghoriad yn ystod cyfnod clo mewn pandemig iechyd byd-eang mae’r penderfyniad hefyd yn mynd yn groes i’w holl ysbryd.\n“Nid oes modd cynnal cyfarfodydd cyhoeddus ac mae sylw addysgwyr a rhieni ar bethau argyfyngus eraill ar hyn bryd; mae’r penderfyniad i gyhoeddi’r ymgynghoriad o dan yr amgylchiadau presennol hyn yn golygu nad oes unrhyw dryloywder ynghlwm â’r broses.”\n“Yr ysgol yw’r gobaith am ail-Gymreigio”\nYchwanegodd Toni Schiavone: “Yr ysgol yn Abersoch yw canolfan Gymraeg y pentref a’r gobaith am ail-Gymreigio.\n“Ni ddylid rhuthro at gau heb fod cyfle teg i drafod yr oblygiadau – byddai methiant i wneud hyn yn gwbl fyrbwyll ac anghyfrifol.\n“Gobeithiwn y bydd Awdurdodau eraill hefyd yn ystyried cyfnodau ymgynghoriadau yn ofalus iawn ar ddyfodol ysgolion pentrefol Cymraeg eraill sydd tan fygythiad – fel Talwrn yn Ynys Môn, a Mynydd-y-Garreg yn Sir Gâr.”\nDywedodd llefarydd ar ran Cyngor Gwynedd wrth golwg360:\n“Nid ar chwarae bach mae y Cyngor yn ystyried dyfodol ysgol a chynnal ymgynghoriad statudol, ond mae dyletswydd ar yr awdurdod i sicrhau’r addysg a phrofiadau gorau i holl blant Gwynedd.\n“Rydym yn hyderus fod y broses ymgynghori ynghylch dyfodol Ysgol Abersoch a gyhoeddwyd ar 5 Ionawr 2021 yn cael ei chynnal yn unol â gofynion y Cod Trefniadaeth Ysgolion Llywodraeth Cymru, ac yn benodol yn unol â’r newidiadau a gyhoeddwyd gan Lywodraeth Cymru ym mis Gorffennaf y llynedd mewn ymateb i’r pandemig Covid-19.\n“Rydym hefyd yn bwriadu cynnal sesiwn ‘galw heibio’ rhithwir ar gyfer rhieni, staff a llywodraethwyr Ysgol Abersoch yn yr wythnosau nesaf er mwyn rhoi cyfle iddynt holi unrhyw gwestiynau am y broses ymgynghori statudol.\n“Ar ddiwedd y broses, bydd yr holl sylwadau a dderbynnir yn cael eu hystyried cyn cyflwyno adroddiad pellach i Gabinet y Cyngor a fydd yn adrodd ar yr ymatebion a dderbyniwyd a phenderfynu a ddylid bwrw ymlaen â’r cynnig ai peidio.”


First Previous 23 of 44 Next Last Page Label: [page 1]\n23 creadur; ond ni chafodd ei lladd. Digwyddodd hyn ar ddiwrnod y farchnad, ac felly yr oedd amryw o drigolion y wlad yn nhref Aberystwyth ; y noson honno daethant adref a newydd- ion hynod,—ar ryw awr arbennig, tra yr oedd Leisa'r Lofft yn y dref yn siarad a rhywun, cwympodd, a llifodd gwaed o'i chlust. Cafodd yr amaethwr a saethasai yr ysgyfarnog i hyn ddigwydd ar yr un funud ag y cafodd y creadur yr ergyd yn ei chlust, ac felly nid oedd amheuaeth nad un o ysbrydion Leisa oedd yr ysgyfarnog hon. Un ymhlith llawer chwedl o'r fath yw hon, ond y mae gan Landdeiniol draddodiadau ynglyn a bywyd uchaf ei thrigolion. Fel y gwyddys, gorwedd y plwyf hwn yng ngorllewin Ceredigion rhwng plwyfi Llanycha^arn a Llanrhystyd. Gylch y mor ei lannau creigiog, a chlywir murmur galarus y tonnau am filltir- oedd fel yn gruddfan wrth eu gorchwyl o ehangu Cantre'r Gwaelod—hen fro Gwyddno Garanhir—a ymestj-n is yr eigion tua machlud haul. Ar y traeth hwn, tua therfyn gogleddol y plwyf, ceir olion Twll Twrw—Monh's Cave y Sais. 0 fewn i'r pymtheg mlynedd olaf, cyrhaeddai'r ogof ym mhell dan y tir, ac o'i flaen aafai craig uchel fain a elwid y " GuWs Needle," ond gadawodd amser a'r tonnau eu hol arnynt,—nid yw y " Gull'a Needle " ond bychan, ac nid yw y " Twll " ond man garw yn y graig. Er hyn oll y mae gan yr ogof ei hanes,—hanes na ellir ei olchi ymaith gan y mor, gan ei fod wedi gwreiddio yn ddwfn yng nghalonnau'r hen drigolion :— Flynyddau maith yn ol cysgai mynach yn ei geîl mewn gwlad tu hwnt i'r mor; yn ei gwsg cafodd weledigaeth, a medd- yliodd iddo glywed llais ei Feistr yn erchi iddo fyned a'r efengyl i wlad ddieithr. Cyfododd, galwodd ei gyfeillion ynghyd, & mynegodd iddynt yr hyn a glywsai. Penderfynasant hwylio gyda'i gilydd mewn llong fechan i'r man y dymunai eu Har- glwydd iddynt fynd iddo. Hwyliasant ymlaen ddydd ar ol dydd; ambell dro, pan welent diroedd teg yn gwenu uwch y dyfroedd, ymdrechent eu cyrraedd, ond codai'r gwynt, a gyrrai hwy yn ol i'r mor drachefn ; felly gwyddent nad oedd Duw yn ewyllysio iddynt lanio yna. Ymlaen a hwy drachefn ar wyneb yr eigion ; o'r diwedd cododd y gwynt, udai a chwynfanai yn hwyliai'r llestr gwan, a rhuai'r dymestl o'u hamgylch ; hyrdd- iwyd y llong o don i don a llanwyd calonnau'r myneich a braw. Cyn hir gwelwyd creigiau uchel, serth yn cuchio uwch y tonnau,


Saws Tabasco - Wicipedia\nsaws i seigiau\nMae saws Tabasco (Tabasco Sauce) yn saws poeth enwog Americanaidd a grewyd yn 1868 gan Edmund McIlhenny. Mae iddo flas sbeislyd, wedi'i baratoi gyda tsili tabasco coch, finegr, dŵr a halen wedi'i mwydo mewn casgenau derw. Er ei fod yn dod o dalaith Tabaso ym Mecsico, Tabasco, mae'n gynnyrch UDA a wnaed gan y Cwmni McIlhenny, sy'n cynhyrchu'r holl saws a werthir yn y byd. Lleolir pencadlys y cwmni yn Avery Island ym mhlwyf Iberia yn y de talaith Louisiana, yn ne'r Unol Daleithiau.\nYm 1841, ymfudodd Edmund McIlhenny i New Orleans, lle gwrddodd â theithiwr o'r enw Gleason, y bu'n prynu llond llaw o fylchau coch o'r Tabasco, Mecsico. Roedd y criwiau yn ei hoffi gymaint fel iddo ddechrau eu plannu ar blanhigfa ei dad-yng-nghyfraith, perchennog pwll halen ar Ynys Avery, a leolir 140 milltir i'r gorllewin o New Orleans. Fodd bynnag, ar ddechrau Rhyfel Cartref America, bu'n rhaid i'r teulu McIlhenny adael Ynys Avery nes i'r gwrthdaro ddod i ben. Ar ôl y rhyfel, dychwelodd y McIlhenny i'w cartref, lle'r oeddent yn aros am eu tiroedd dan blanhigion blodeuo. Yn 1868, dechreuodd Edmund arbrofi â gwneud saws poeth o'r cylchau hyn, nes iddo ddarganfod beth fyddai'r rysáit derfynol. Roedd ei westeion cyntaf, ei deulu a'i ffrindiau, wrth eu bodd gyda'i saws ac yn fuan dechreuodd siarad am "saws Mr McIlhenny" blasus. Wedi'i greu mewn egwyddor heb unrhyw ddiben masnachol, roedd pobl yn agos at Edmund yn ei hannog i'w werthu y tu allan i'w gylch. Dechreuodd Edmund werthu ei salsa yn annibynnol, nes iddo gael asiantau masnachol i'w ddosbarthu. Tyfodd y galw yn gyflym a daeth yn lwyddiant masnachol. Ar ddiwedd yr 1870au, dechreuodd Edmund allforio saws Tabasco i Ewrop.\nBellach gellir dod o hyd i'r saws enwog mewn mwy na 160 o wledydd ar bump cyfandir ac fe'i labelir mewn mwy na 22 o ieithoedd, gan gadw ei rysáit wreiddiol o fwy na chan mlynedd. Mae'r cwmni a sefydlwyd gan McIlhenny wedi aros ar eiddo ei ddisgynyddion o'i farwolaeth yn 1890 hyd heddiw, gyda Paul McIlhenny yn gyfarwyddwr gweithredol presennol, pedwerydd y cwmni.\nAmrywiaethau o brand saws Tabasco\nYn ystod yr 20g, dechreuodd fasnachu blasau newydd o saws Tabasco, megis Tabasco Garlic, Tabasco Chipotle a Tabasco Green Pepper neu Tabasco Habanero (nid yw'r blasau hyn ar gael yn yr holl wledydd lle mae'n cael ei farchnata) yr amrywiad gwreiddiol. Mae'r cynnyrch yn cael ei werthu mewn 165 o wledydd.\nGwefan swyddogol cwmni Tabasco Sauce\nHanes saws Tabasco\nFideo o'r Bwydydd gellid bwyta gyda Saws Tobasco\n↑ 1.0 1.1 1.2 The Economist "Some like it Avery hot" 24 de marzo de 2011. Consultado en abril de 2011.\nWedi dod o "https://cy.wikipedia.org/w/index.php?title=Saws_Tabasco&oldid=10684006"\nLast edited on 6 Awst 2020, at 11:41\nNewidiwyd y dudalen hon ddiwethaf ar 6 Awst 2020, am 11:41.


Datganiad Ysgrifenedig: Llythyr newydd oddi wrth Brif Swyddog Meddygol Cymru at bobl sy’n gwarchod eu hunain | LLYW.CYMRU\nDatganiad Ysgrifenedig: Llythyr newydd oddi wrth Brif Swyddog Meddygol Cymru at bobl sy’n gwarchod eu hunain\nMae llythyrau oddi wrth Brif Swyddog Meddygol Cymru at bobl sy’n gwarchod eu hunain ar fin cael eu hanfon. Mae’r llythyr hwn yn cadarnhau’r cyhoeddiad gan y Prif Swyddog Meddygol ar 15 Gorffennaf, nad oes angen i unigolion sydd wedi bod yn gwarchod eu hunain barhau i wneud hynny o 16 Awst ymlaen. Mae’r llythyr hefyd yn rhoi manylion am y cymorth sydd ar gael o hyd i’r grŵp hwn. Mae copi o’r llythyr wedi’i atodi er gwybodaeth ichi.\nLlythyr, math o ffeil: pdf, maint ffeil: 641 KB


Dysgu i Weithio\nBydd y cyfnod cofrestru ar gyfer cyrsiau am ddim i helpu pobl gymwys gyda'r sgiliau a'r wybodaeth sydd eu hangen arnynt i ddychwelyd i'w gwaith, hyfforddiant neu addysg bellach yn dechrau'r penwythnos hwn.\nMae gwasanaeth Dysgu Oedolion a'r Gymuned y Cyngor yn cynnal cyrsiau am ddim, wedi'u hariannu gan Lywodraeth Cymru, mewn nifer o leoliadau ym mhob rhan o'r ddinas mewn awyrgylch cymdeithasol a hamddenol lle y gall dysgwyr wneud ffrindiau, dysgu sgiliau newydd a gweithio tuag at gymhwyster cydnabyddedig.\nMae nifer o ddigwyddiadau cofrestru yn cael eu cynnal er mwyn i bobl ymgofrestru ar y cyrsiau hyn, sy'n cynnwys cyflwyniad i gwnsela, cyfrifiaduron i ddechreuwyr, gweithio gyda phlant, magu hyder a llawer mwy.\nGall unrhyw un sydd â diddordeb mewn cwrs ddod i Hyb y Llyfrgell Ganolog ddydd Sadwrn 8 Medi (10am - 1pm) i ddysgu mwy am yr hyn sydd ar gynnig ac i gofrestru ar gyfer y tymor hwn.\nDywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry:"Mae ein cyrsiau Dysgu i Weithio gyda'r gwasanaeth Dysgu Oedolion a'r Gymuned yn helpu pobl i gymryd eu camau cyntaf yn ôl i addysg a symud tuag at gyfleoedd dysgu pellach, hyfforddiant a chyflogaeth.\n"Gall y cyrsiau roi'r hyder a'r wybodaeth sydd eu hangen ar bobl sydd wedi cael seibiant o'r gwaith am ba bynnag rheswm er mwyn eu helpu i wella eu cyfle i gael swydd trwy loywi eu gallu presennol a'u cynorthwyo i wella eu sgiliau.\nMae unigolion cymwys yn cynnwys y rhai hynny nad ydynt mewn addysg, hyfforddiant na chyflogaeth ac sy'n derbyn cymorth neu fudd-daliadau'r wladwriaeth (ac eithrio pensiwn ymddeol y wladwriaeth) a phobl dros 50 oed nad ydynt mewn cyflogaeth llawn amser ac sy'n ceisio gwaith.Gall y tîm helpu os nad oes gan ddysgwyr lawer o gymwysterau ffurfiol, neu ddim o gwbl.Croesawir atgyfeiriadau o sefydliadau ac elusennau'r Trydydd Sector sy'n cefnogi unigolion i fynd yn ôl i addysg hefyd.\nCynhelir sesiynau cofrestru fel a ganlyn:\nDydd Llun 10 Medi10am - 12pm yn Hyb Powerhouse, Llanedern\n1pm - 3pm yn Hyb Llaneirwg\nDydd Mawrth 11 Medi10am - 1pm yngNghanolfan Severn Road, Treganna\nDydd Mercher 12 Medi 10am - 12pm yn Hyb Grangetown\nDydd Iau 13 Medi 10am - 1pm yn Hyb Trelái a Chaerau\nGallwch gofrestru dros y ffôn hefyd o ddydd Gwener 14 Medi ar029 2087 2030 (yn anffodus ni fyddwn yn gallu cofrestru unrhyw un cyn y dyddiad hwn).


CoDI Hunan application page | tycerdd\ncefnogir gan Canolfan Mileniwm Cymru\nYn ystod dau gyfnod o encilio artistig, bydd 6 artist arweiniol o Gymru a thu hwnt – gan ddod ag ystod o genres, cefndiroedd a phrofiad byw gyda nhw – yn cefnogi 8 gwneuthurwr cerddoriaeth i archwilio eu hymarfer artistig eu hunain drwy gydweithio.\nMae tair rhan i’r llwybr:\nEnciliad 1 2 ddiwrnod (a nosweithiau) mewn lleoliad gwledig yn y Canolbarth (ger gorsaf drenau – byddwn yn helpu gyda thrafnidiaeth ac yn talu’r costau) lle bydd pob un o’r 14 artist yn archwilio eu hymarfer artistig eu hunain wrth gydweithredu ag eraill – gyda’r artistiaid arweiniol yn cynnig cymorth, cyngor ac ysbrydoliaeth i’r artistiaid sy’n cymryd rhan. Bydd lle, bwyd, cynhesrwydd, cysur, llety en-suite – ac yn bwysicaf oll artistiaid sydd am archwilio, chwarae a rhoi cynnig ar bethau newydd.\nSesiynau dilynol o bell gyda’r arweinwyr artistig yn y mis rhwng y ddau enciliad drwy e-bost / Zoom / WhatsApp etc\nEnciliad 2 2 ddiwrnod (1 noson) yng Nghaerdydd (CMC; darperir llety gwesty) – dal ati i archwilio gyda chyd-artistiaid, gyda phosibilrwydd o waith recordio yn ein Stiwdio Tŷ Cerdd\nEnciliad 1 Dydd Gwener 4 Mawrth 2022 (cyrraedd diwedd y prynhawn) hyd at ddydd Sul 6 Mawrth (gadael yn ystod y prynhawn) – ger Llanidloes\nEnciliad 2 Dydd Sadwrn 2 Ebrill (yn dechrau am 1100) a Dydd Sul 3 Ebrill (gadael tua 1700) – Caerdydd\nDS: Rhaid i’r ymgeiswyr fod ar gael i fynd i bob sesiwn ar bob un o’r dyddiadau\nFFI I'R GWNEUTHURWYR SY'N CYMRYD RHAM\nBydd Tŷ Cerdd yn talu bwrsari o £500 i bob artist sy’n cymryd rhan (ynghyd â theithio a llety a bwyd)\nCatrin Finch – telynores a chyfansoddwraig aml-genre Siarad Cymraeg\nEädyth – crëwr cerddoriaeth soul, jazz a RnB Siarad Cymraeg\nLady Nade – folk / Americana singer-songwriter\nMr Phormula – bît-bocsiwr / rapiwr / artist lwpio byw Siarad Cymraeg\nN’famady Kouyate – gwneuthurwr cerddoriaeth / meistr ar y balafon; Cyfarwyddwr Artistig Successors of the Mandingue\nRowland Sutherland – ffliwtydd, cyfansoddwr, trefnydd, arweinydd band ac addysgwr\nGenre Rydym yn croesawu ymgeiswyr o unrhyw genre cerddorol.\nGwneuthurwyr-cerddoriaeth yng Nghymru Os ydych chi’n creu cerddoriaeth wreiddiol a’ch bod wedi byw yng Nghymru ers o leiaf blwyddyn, rydych chi’n gymwys.\nAmrywioldeb Rydym yn awyddus i dderbyn ceisiadau gan unigolion sydd heb gynrychiolaeth ddigonol/wedi cael eu hesgeuluso neu eu gwahardd o gymuned y celfyddydau; rydym yn croesawu’n arbennig geisiadau gan bobl anabl, pobl Dduon, Asiaidd ac ethnig amrywiol, pobl LGBTQ+, a phobl o gefndiroedd economaidd-gymdeithasol is.\nY Gymraeg mae 3 o’r 8 lle wedi’u neilltuo ar gyfer siaradwyr Cymraeg; bydd defnyddio’r Gymraeg (yn artistig ac yn gymdeithasol) i’w groesawu yn ystod yr Enciliadau – byddwn yn ceisio peidio â chreu rhaniad rhwng y Gymraeg a’r di-Gymraeg, ond yn hytrach yn annog cydweithio a deialog.\nPobl ifanc mae 4 o’r 8 lle ar lwybr CoDi Hunan wedi’u neilltuo ar gyfer unigolion sydd rhwng 18 a 25 oed.\nDyddiad cau ar gyfer ceisiadau: 10:00 dydd Gwener 10 Rhagfyr\nRhaid ymgeisio drwy ein porth ar-lein, lle mae ffurflen gais syml yn gofyn am fanylion cysylltu, etc, ac yn cynnwys dau gwestiwn y mae angen i chi eu hateb yn y bwlch testun yn eich geiriau eich hun. Sylwer: ni allwch gadw manylion ar y ffurflen hon, felly gwnewch yn siŵr fod eich gwybodaeth a’ch atebion testun wedi’u paratoi o flaen llaw pan fyddwch yn barod i anfon eich cais.\nRhaid i bob cais gynnwys 2 ddolen i’ch cerddoriaeth (sylwer: peidiwch ag anfon ffeiliau sain). Os oes angen cymorth arnoch i greu dolenni, cysylltwch ag Ethan (ethan.davies@tycerdd.org)\nRydym yn gallu derbyn ceisiadau ar fideo: yn eich fideo, atebwch y ddau gwestiwn sydd yn y ffurflen gais ac anfonwch eich fideo gyda’ch ffurflen i’w lanlwytho (sylwer: ni ddylai eich fideo fod yn hirach na 3 munud).\nOs oes angen cymorth arnoch i lenwi’r ffurflen i’w lanlwytho, mae pob croeso i chi gysylltu ag Abby (abby.charles@tycerdd.org) a fydd yn fwy na pharod i’ch helpu â’r broses.\nOs oes unrhyw beth yn eich rhwystro rhag ymgeisio neu gymryd rhan yr hoffech ei drafod â ni, mae pob croeso i chi gysylltu â Deborah (deborah.keyser@tycerdd.org), a bydd hi’n hapus i drafod unrhyw ymholiadau gyda chi.\n> CoDI 2021/22\n> CoDI Arwain


1. Argraffwch sawl gopi o’ch CV a’ch llythyr eglurhaol a’u dosbarthu i siopau a busnesau lleol eraill. Er bod gan y rhan fwyaf o gwmnïau mawr brosesau ceisio ar-lein, yn aml bydd busnesau llai yn cadw CVs, hyd yn oed os na fydd ganddynt swyddi gwag ar yr adeg honno. Gallwch hefyd geisio ebostio busnesau lleol i holi am eu swyddi gwag.\n2. Cofrestrwch am hysbysiadau ar fyrddau swyddi ar-lein fel Dod o hyd i Swydd (gwefan allanol). Gallwch nodi’ch diddordebau a theilwra’r ysbysiadau i gyd-fynd â hwy.\n3. Pan fyddwch yn ysgrifennu’ch CV a’ch llythyr eglurhaol, peidiwch ag anghofio i gynnwys unrhyw hobïau neu gyflawniadau. Gallai hynny fod ym maes chwaraeon, gweithgareddau allgyrsiol fel Gwobr Dug Caeredin, neu unrhyw beth arall sy’n dangos eich ymrwymiad a’ch gwaith caled!\n4. Er mwyn ennill profiadau i’w hychwanegu at eich CV, dylech ystyrio gwaith gwirfoddol. Mae siopau elusennol yn lle gwych i gael sgiliau hanfodol fel gwasanaeth cwsmeriaid, delio ag arian a rheoli amser. Mae hefyd yn gyfle i gael geirda i’w gynnwys ar eich ceisiadau. Ar ben hynny, pam na wnewch roi hwb i’ch sgiliau bywyd a gwaith am ddim, drwy gofrestru am hyfforddiant ‘Gweithiwr Proffesiynol Ifanc’ Youth Employment UK? (gwefan allanol)\n5. Mae cael eich sydd gyntaf yn anodd! Peidiwch ag anobeithio, ond daliwch ati ac anfon ceisiadau allan.\nMae llawer o bethau gallwch eu gwneud i helpu wrth i chi chwilio am swyddi, fel creu cyfrif LinkedIn (gwefan allanol) er mwyn adeiladu’ch rhwydwaith a chadw cofnod o sgiliau a phrofiadau newydd, manwl gyweirio’ch CV a bod yn ymwybodol o beth rydych yn ei rannu ar y cyfryngau cymdeithasol.\nO CVs i gyfweliadau: beth mae’r arbenigwyr yn ei ddweud?\nMae gan Joanne Pickering, Cymrawd Siartredig y CIPD (Sefydliad Siartredig Personél a Datblygu) brofiad o recriwtio mewn ystod o sectorau....


Ym mha wlad y cawsoch chi eich geni? - Cyfrifiad 2021\n10. Ym mha wlad y cawsoch chi eich geni?\nBydd eich ateb yn helpu llywodraeth leol, Llywodraeth Cymru a Llywodraeth y Deyrnas Unedig i ddeall mwy am anghenion y bobl sy'n byw yn eich ardal. Bydd y wybodaeth yn helpu eich awdurdod lleol i gynllunio gwasanaethau, creu polisïau a rhannu adnoddau yn eich ardal. Bydd yn eu galluogi nhw i ragfynegi anghenion y bobl sy'n byw yn eich ardal yn y dyfodol.\nByddwn ni hefyd yn defnyddio'r wybodaeth yma gyda'ch atebion i'r cwestiynau am grŵp ethnig a chrefydd i ddeall mwy am y cefndiroedd diwylliannol yn eich ardal.\nCafodd y cwestiwn hwn ei ofyn am y tro cyntaf yn 1841.\nMae'r cwestiwn yma'n gofyn am leoliad, nid eich hunaniaeth genedlaethol\nEfallai na fydd y wlad lle cawsoch chi eich geni yn gysylltiedig â'ch hunaniaeth genedlaethol. Er enghraifft, byddai rhywun a gafodd ei eni yn yr Almaen lle roedd ei deulu'n gwasanaethu yn y lluoedd arfog yn ateb "Yr Almaen" ar gyfer y cwestiwn yma, ond efallai'n ateb "Prydeinig" yn y cwestiwn am hunaniaeth genedlaethol.\nEich gwlad ddim ar y rhestr?\nOs nad yw'r wlad ar y rhestr, dewiswch "Rhywle arall" a rhowch enw'r wlad lle cawsoch chi eich geni.\nEnw'r wlad wedi newid?\nDewiswch "Rhywle arall" a rhowch enw presennol y wlad. Os nad ydych chi'n gwybod enw'r wlad, rhowch yr hen enw.\nDdim yn gwybod enw'r wlad lle cawsoch chi eich geni?\nOs ydych chi'n gwybod enw'r ardal, er enghraifft, Borneo neu Sahel, rhowch enw'r ardal yn y lle gwag.\nOs nad ydych chi'n siŵr, rhowch enw'r cyfandir, er enghraifft Asia neu Affrica, neu atebwch orau y gallwch chi.\nDim digon o le? Rhowch gymaint â phosibl yn y lle gwag\nEfallai ei bod hi'n bosibl byrhau enw'r wlad. Er enghraifft, os cawsoch chi eich geni yn Unol Daleithiau America, gallwch chi roi "UDA" neu "America".


Angen i Nathan Gill ymrwymo i un swydd medd Hamilton - BBC Cymru Fyw\nAngen i Nathan Gill ymrwymo i un swydd medd Hamilton\ndisgrifiad o’r llunNeil Hamilton a Nathan Gill\nMae arweinydd UKIP yn y Cynulliad wedi dweud na ddylai Nathan Gill wneud dwy swydd fel aelod y Cynulliad ag Aelod Seneddol Ewropeaidd os nad yw'n gallu ymrwymo'n llawn i'w swydd ym Mae Caerdydd.\nMae ffrae wedi datblygu ar ôl i Nathan Gill feirniadu Neil Hamilton am gynnig cefnogaeth i gynlluniau i adeiladu rhan newydd o ffordd yr M4 ger Casnewydd.\nRoedd Mr Gill wedi gwadu mai dyma oedd safbwynt grŵp UKIP yn y Cynulliad, ond dywedodd Mr Hamilton fod Mr Gill yn hwyr i'r cyfarfod pan gafodd y penderfyniad ei wneud.\nYn y cyfamser mae UKIP wedi clustnodi swyddi llefarwyr i bob un o'i ACau - heblaw am Mr Gill.\nDaeth Mr Hamilton yn arweinydd y grŵp ym mis Mai, er mai Mr Gill oedd arweinydd y blaid yng Nghymru ar y pryd ac mae'n parhau yn y rôl hyd heddiw. Roedd Mr Gill wedi dweud yn y gorffenol y byddai'n rhoi gorau i'w swydd fel Aelod Seneddol Ewropeaidd.\n"Mae aelodau UKIP yn disgwyl i bob AC UKIP i ymrwymo'n llawn i'w swyddi yn y Cynulliad ag i chwarae rhan mewn tîm", meddai Mr Hamilton.\n"Os nad yw Nathan yn gallu derbyn hyn, fe ddylai gyflawni ei ddyletswyddau i bwyllgor gweithredol cenedlaethol UKIP ag i Nigel Farage pan ddywedodd fis Ionawr diwethaf na fyddai'n gwneud dwy swydd."\nYchwanegodd yr AC dros ganolbarth a gorllewin Cymru: "Mae Nathan Gill yn AC rhan amser ar y funud gan nad ydi wedi ymddiswyddo o'i swydd fel Aelod Seneddol Ewropeaidd ym Mrwsel a Strasbourg.\n"Fe gyrhaeddodd yn hwyr i'n cyfarfod grŵp ddoe, pan roedd bron ar ben, felly fe fethodd ein trafodaeth ar yr M4.\n"Dyw e heb leisio ei anfodlonrwydd i mi ar unrhyw bryd."\nWrth ymateb i honiad Neil Hamilton ei fod yn cyflawni dwy swydd, gofynnodd Nathan Gill: "Pa dystiolaeth sydd ganddo i ddweud fy mod yn AC rhan amser?\n"Rwyf wedi fy ymrwymo'n llwyr i fy holl swyddi ac rwyf yn gwneud popeth yr wyf i fod i'w wneud."\ndisgrifiad o’r llunGobaith y llywodraeth yw adeiladu ffordd newydd er mwyn lliniaru traffig yn ardal twnelau Bryngals\nCynllun yr M4\nYn gynharach dywedodd Nathan Gill, sydd yn arweinydd UKIP yng Nghymru, na ddylai ei blaid roi "gobaith camarweiniol" i brif weinidog Cymru dros gynlluniau i adeiladu rhan newydd o ffordd yr M4 ger Casnewydd.\nDywedodd nad oedd cynnig Neil Hamilton, arweinydd grŵp UKIP yn y Cynulliad, i gefnogi dewis cyntaf Carwyn Jones ar gyfer llwybr newydd i'r draffordd yn adlewyrchu safbwynt y grŵp.\nYchwanegodd Mr Gill y dylai UKIP lynu at addewid maniffesto'r blaid i gefnogi'r llwybr glas yn hytrach na'r un du. Mae cefnogwyr y llwybr glas yn dadlau ei fod yn llawer rhatach ac yn llai niweidiol i'r amgylchedd na datblygu'r llwybr du newydd.\nMae Llywodraeth Cymru'n ffafrio'r llwybr du ar gost o £1.1bn, ond mae Plaid Cymru, yr Ysgrifennydd Addysg o'r Democratiaid Rhyddfrydol, Kirsty Williams, a rhai ACau Llafur yn gwrthwynebu.\nDywedodd maniffesto etholiad y Cynulliad UKIP nad oedd yn cytuno gyda chynllun y llwybr du "o achos y gost ormodol o £1bn a mwy". Roedd y ddogfen yn nodi y byddai'r blaid yn cefnogi'r llwybr glas fyddai'n golygu gwneud gwelliannau i rai o'r ffyrdd presennol drwy Gasnewydd.\nDywedodd Mr Hamilton yn y Senedd ddydd Mercher y gallai ei blaid newid eu safbwynt drwy gefnogi'r llwybr du gan ei fod yn "well na dim llwybr".\nDdydd Iau, dywedodd Mr Gill, sydd yn AC dros ranbarth gogledd Cymru ac yn Aelod Seneddol Ewropeaidd wrth BBC Cymru: "Dyw rhoi gobaith camarweiniol i Carwyn ei fod yn mynd i gael y llwybr du ddim y peth cywir i'w wneud.\n"Rydym yn cefnogi'r llwybr glas. Dyna safbwynt ein maniffesto. Dyna safbwynt UKIP Cymru.\n"Mae gennym ni gangen gref yng Nghasnewydd ac rydym yn gwybod gan yr aelodaeth fod y mwyafrif llethol o bobl Casnewydd yn cefnogi'r llwybr glas."\nYchwanegodd: "Fe ddylai Mr Hamilton fod wedi trafod hyn gyda'r grŵp cyn gwneud y datganiad."\nDywedodd bod angen i UKIP fod yn "gadarn a chryf am wneud y llywodraeth yn atebol, gan wneud iddyn nhw ddeall fod pobl yn cefnogi'r llwybr glas.\n"Mae'r llwybr glas yn rhatach, yn gynt ac fe fydd yn amharu llai," ychwanegodd.\nPan ofynnwyd iddo os oedd sylwadau Mr Hamilton yn adlewyrchu safbwynt y grŵp, dywedodd Mr Gill: "Na".\nYchwanegodd llefarydd ar ran Mr Gill yn ddiweddarach: "Mae gan Nathan fandad etholiadol gan bobl Cymru ac mae wedi canolbwyntio ar refferendwm Ewrop cyn i unrhyw benderfyniad gael ei wneud.\n"Mae Nathan wedi bod yn bresenol ymhob cyfarfod sydd wedi digwydd yn y Cynulliad ers iddo gael ei ethol.\n"Roedd ei sylwadau am lwybr yr M4 yn ffordd o gyflawni ei addewidion maniffesto a'i ymrwymiad i'r A55 yng ngogledd Cymru."


Llofruddiaeth Caerdydd: “dyn 21 oed” fu farw, yn ôl yr heddlu – Golwg360\n21 Gorffennaf 2019 am 15:18 Diweddarwyd 22 Gorffennaf 2019 am 07:41\nMae Heddlu’r De yn dweud bod lle i gredu mai dyn 21 oed o Grangetown a gafodd ei lofruddio yng Nghaerdydd fore heddiw (dydd Sul, Gorffennaf 21).\nCafodd yr heddlu eu galw am oddeutu 4.50 i Heol Eglwys Fair yn dilyn adroddiadau o ymosodiad.\nCeisiodd y gwasanaethau brys ei adfywio cyn ei gludo mewn ambiwlans i Ysbyty Athrofaol Caerdydd, lle bu farw.\nMae ei deulu wedi cael gwybod, ac yn derbyn cefnogaeth gan yr heddlu.\nYn ôl yr heddlu, roedd ffrwgwd ger bwyty McDonald’s ac Oxfam, ac fe gwympodd y dyn i’r llawr ar ôl cael ei drywanu.


Magnesiwm - Meddygaeth amgen\nMagnesiwm | Llun: Jurii\nMae tua hanner o fagnesiwm y corff yn asgwrn, y gweddill ar ffurf diddymu, yn bennaf o fewn y celloedd, rhwym i ystod eang o ensymau. Crynodiadau uchel a geir mewn meinweoedd nerfau, cyhyrau, chwarennau a'r afu.\nSwyddogaeth: magnesiwm yn rhan o ensymau sy'n rheoli cynhyrchu a defnyddio ynni, lle mae'r ffurfio a defnyddio ATP yn cael ei gynnwys yn ogystal â llosgi o siwgr. Magnesiwm yn hanfodol ar gyfer gweithrediad arferol pancreas iau,, system nerfol a'r cyhyrau. Mae'n ysgogi ensymau sy'n hydoddi ceuladau gwaed a fibromas. Mae'n ysgogi'r system imiwnedd, y system hormonaidd a threulio. Mae hynny'n gwneud nerfau a chelloedd y cyhyrau yn llai tebygol o fod yn llidiog.\nCanlyniadau o fethiant: Diffyg achosi crampiau magnesiwm, mewn rhai achosion, hyd yn oed ffitiau, gorsensitifrwydd i olau ac effeithiau sain, tensiwn, anniddigrwydd, anhunedd, iselder a chryndod. A yw nifer yr achosion o aflonyddwch yn y cylchrediad fel gwaed uchel, atherosglerosis pwysau a chlefyd y galon. Er bod clefydau'r, pancreas afu a'r arennau, gan gynnwys cerrig yn yr arennau. Alcoholigion, pobl ddiabetig a chleifion canser y mae angen cyflenwad ychwanegol.\nDogn dyddiol a argymhellir: 300-350 mg.\nSymptomau o orddos: Gall gormod o ddigwydd mewn rhai clefydau arennol, pan fydd y ysgarthiad drwy'r wrin yn cael ei leihau yn fawr, ac mewn rhai achosion o ganser yr esgyrn oherwydd y dirywiad difrifol yr esgyrn. Gall cymryd gorddos enfawr achosi magnesiwm-coma, y gellir ei wrthdroi fel arfer gan galsiwm.\nFfynonellau: grawn cyflawn, llaeth, cnau, cnau almon, llysiau, pysgod, reis, hadau sesame, hadau blodyn yr haul, afalau, orennau, eirin gwlanog a ffigys.


John Walter Jones - Wicipedia\n28 Mawrth 1946\n24 Medi 2020 (74 oed)\ngwas sifil, prif weithredwr\nOBE, Gorsedd y Beirdd\nCyn was sifil o Gymro oedd John Walter Jones (28 Mawrth 1946 – 24 Medi 2020). Roedd yn Brif Weithredwr cyntaf Bwrdd yr Iaith Gymraeg, a bu yn y swydd rhwng 1993 a 2004. Roedd hefyd yn gadeirydd S4C rhwng 2006 a 2010.\nGanwyd John Walter Jones ym Moelfre, Ynys Môn yn fab i Megan a'r Parchedig Huw Walter Jones. Roedd ei dad yn weinidog Methodist yn Moelfre.\nFe'i haddysgwyd yn Ysgol Friars ym Mangorac aeth ymlaen i astudio Economeg yn Athrofa Gwyddoniaeth a Thechnoleg Prifysgol Cymru (nawr yn rhan o Brifysgol Caerdydd).\nBu'n was sifil rhwng 1971 ac 1988, ac fe weithiodd yn y Swyddfa Gymreig yng Nghaerdydd a Llundain, lle'r oedd yn ysgrifennydd preifat i dri gweinidog.\nYn 1981 roedd John yn gyfrifol am sefydlu cyfundrefn gyntaf y Llywodraeth ar gyfer rhoi grantiau i gefnogi'r iaith Gymraeg ac yn 1988 fe'i secondiwyd i sefydlu Bwrdd yr Iaith Gymraeg anstatudol. Daeth yn Brif Weithredwr cyntaf y Bwrdd statudol yn 1993.\nYmddeolodd John o Fwrdd yr Iaith Gymraeg yn 2004, a'r flwyddyn honno fe'i hurddwyd yn aelod o Orsedd yr Eisteddfod Genedlaethol yng Nghasnewydd. Yn yr un flwyddyn derbyniodd Order of the British Empire (OBE) am "wasanaethau i'r Iaith Gymraeg".\nYn Ebrill 2006, fe'i hapwyntiwyd fel cadeirydd Awdurdod S4C. Fe ymddeolodd yn Rhagfyr 2010 mewn ychydig o ddryswch am ei fod wedi bwriadu cadw'r ymddeoliad yn gyfrinach nes y Gwanwyn 2011.\nRhwng Mawrth 2014 a Mawrth 2018, roedd yn cyflwyno rhaglen drafod a holi amser cinio ar BBC Radio Cymru.\nRoedd yn briod a Gaynor. Roedd ganddynt un ferch, Beca a bu farw yn 33 mlwydd oed yn 2010.\nBu farw yn Ysbyty Athrofaol Cymru. Cynhaliwyd angladd preifat iddo ar 9 Hydref 2020 yng Nghapel Briwnant, Amlosgfa Draenen Pen-y-Graig.\n↑ Ty'r Cwmniau - cyfarwyddwyr; Adalwyd 14 Ionawr 2016\n↑ 2.0 2.1 (Saesneg) Funeral Notice for Mr John Walter Jones. Dignity Funeral Directors. Adalwyd ar 3 Hydref 2020.\n↑ Penodiad Cadeirydd Newydd S4C; Adalwyd 2015-11-30\n↑ John Walter Jones wedi marw yn 74 oed , BBC Cymru Fyw, 24 Medi 2020.\n↑ 5.0 5.1 Cyfweliad John Walter Jones ar Beti a'i Phobol; Adalwyd 2015-11-30\n↑ Alun Guy (Tachwedd 2020). John Walter Jones 1946 -2020. Y Dinesydd.\n↑ Anglesey youth turn out for eisteddfod proclamation , North Wales Live, 13 Mai 2009. Cyrchwyd ar 11 Tachwedd 2020.\n↑ Bwrdd: Prif Weithredwr i ymddeol; Adalwyd 2015-11-30\n↑ Cadeirydd newydd i S4C; Adalwyd 2015-11-30\n↑ John Walter Jones: Ymddeoliad i fod yn gyfrinach; Adalwyd 2015-11-30\n↑ Cyn bennaeth Bwrdd Iaith ar Radio Cymru; Adalwyd ar 2015-11-30\n↑ Blog rhaglen radio Dewi Llwyd; Adalwyd 2015-11-30\nWedi dod o "https://cy.wikipedia.org/w/index.php?title=John_Walter_Jones&oldid=10788823"\nNewidiwyd y dudalen hon ddiwethaf ar 11 Tachwedd 2020, am 21:26.


Ryseitiau yn ôl y Cwrs Technegau Bwyd Americanaidd Pastas Awgrymiadau Pasta\nMae pryd a ddechreuodd yng ngogledd yr Eidal, risotto yn troi reis graen canolig o'r enw Arborio yn ddysgl hufennog a gytbwysir gan "dant" (al dente). Gellir ychwanegu amrywiaeth eang o gynhwysion eraill at risotto, fel caws, llysiau a chig. Mae Risotto ai funghi , er enghraifft, yn cynnwys madarch tra bod risotto alla pilota yn cyfuno selsig, porc a chaws Parmesan gyda'r reis hufenog.\nNodweddion Rice Arborio\nYn gyffredinol, mae Rice yn cael ei threfnu yn dri grŵp: grawn hir, canolig, a byr yn seiliedig ar hyd a lled pan gaiff ei goginio. Mae reis grawn byr yn crynhoi i siâp bron sfferig, tra bod reis grawn hir yn edrych fel grawn o wenith; mae'r canolig yn disgyn rhywle rhyngddynt. Mae Arborio yn crwydro wrth iddo goginio, gan ei gwneud yn ymddangos yn fyrrach, ond mae ei gymhareb lled-i-hyd yn ei chymhwyso fel amrywiaeth grawn canolig.\nP'un a yw pob math o reis yn cynnwys byrddau hir-neu-fer, yn cynnwys ffreutig o'r enw amylose ac amylopectin . Mae'r sticerog hyn yn diffinio gwead y reis wrth iddo goginio. Nid yw amylose yn torri i mewn i gysondeb tebyg i gelatin, tra bod amylopectin yn gwneud (pectin yw'r cynhwysyn sy'n gwneud gel jeli), gan arwain at hyfywedd nodweddiadol risotto a gludiogrwydd rhai ris Asiaidd. Mae rhisynnau grawn byr yn cynnwys mwy o amylopectin a llai amylose na rhisynnau grawn hir.\nFel arfer mae ryseitiau Risotto yn galw am reis Arborio , a enwir ar gyfer y dref Eidalaidd lle cafodd ei dyfu gyntaf.\nMae cynnwys amylose uchel Arborio yn helpu i roi risotto ei hyfywedd nodweddiadol. Mae Arborio hefyd yn cynnwys deformity strwythurol o'r enw "sialc" (nid y math a ddefnyddir ar fwrdd du), sy'n cadw canolfan gadarn hyd yn oed wrth i'r cogyddion reis a'r borch o amgylch ffrwydro i ffwrdd. Mae Chalk yn rhoi reis Arborio mai ychydig o fwydydd y cyfeirir at yr Eidalwyr fel "al dente".\nMae unrhyw amrywiaeth reis (neu grawn) yr ydych yn ei roi yn lle Arborio angen yr un rhinweddau sylfaenol ar gyfer risotto llwyddiannus. Mae'n rhaid iddynt fod yn uchel mewn amylose ond gallant gynnal ychydig o fwydo hyd yn oed ar ôl cael eu coginio am amser hir, gan fod angen i broses goginio arafach ychwanegu atodiadau o stoc poeth.\nMae dau fath o reis Eidaleg arall yn dirprwyo'n dda ar gyfer Arborio ac mewn rhai achosion, gall weithio hyd yn oed yn well: Mae reis Carnaroli, amrywiaeth superffin arall a elwir yn gyfrwng canolig gyda chynnwys starts uwch hyd yn oed nag Arborio, yn ddewis clasurol-os yw'n llai adnabyddus am risotto mewn rhannau o ogledd yr Eidal. Opsiwn anoddach i'w ddarganfod yw Vialone Nano, reis grawn canolig semifino a dyfir yn rhanbarth Veneto. Yn anaml iawn, gall Eidalwyr ddefnyddio reis Balo, Calriso, neu Maratelli.\nOnd os na fyddwch chi'n digwydd i gael reis Arborio ar eich silff, ac nad ydych yn yr Eidal (neu'n awyddus i wario llawer iawn o arian ar fewnforion prysur), peidiwch â theimlo'n gyfyngedig i amrywiadau reis Eidalaidd. Yr elfen i risotto llwyddiannus yw reis grawn byr neu ganolig gyda gwead cadarn a chynnwys uchel â starts. Mae reis sushi gwyn yn gweithio'n hapus, fel y mae reis jasmin Thai.\nGall cogyddion anturus fynd y tu hwnt i reis er mwyn arbrofi â grawn siâp, â siâp reis, fel haidd wedi'i garslo neu farro.\nMae gwenith Bulgur, haidd a cwscws hefyd yn gallu gwneud sylfaen risotto tebyg i bryd bwyd.


Mae Cartrefi Cymunedol Gwynedd (CCG) yn rheolydd gwybodaeth bersonol at ddibenion Rheoliad Diogelu Data Cyffredinol (‘GDPR’).\nMae manylion ar sut yr ydym yn defnyddio eich gwybodaeth, sut yr ydym yn sicrhau diogelwch eich gwybodaeth, a’ch hawl i weld yr wybodaeth yr ydym yn ei gadw amdanoch, i’w cael yn ein Hysbysiad Preifatrwydd.\nMae’r hysbysiad preifatrwydd yn egluro beth i’w ddisgwyl wrth i CCG brosesu eich gwybodaeth bersonol, yr egwyddorion sy’n sail i Ddeddf GDPR, sut yr ydym yn rheoli eich data fel eich bod yn llwyr ymwybodol o sut a pham yr ydym yn defnyddio eich data. Rydym yn adolygu ein hysbysiad preifatrwydd yn rheolaidd a bydd unrhyw ddiweddariadau ar ein gwefan; byddwn yn eich hysbysu o unrhyw newid mawr i’r polisi hwn.\nAm wybodaeth bellach ar sut i wneud cais am eich gwybodaeth bersonol a pham a sut yr ydym yn prosesu eich gwybodaeth, mae modd i chi gysylltu gyda ni fel a ganlyn:\nSwyddog Diogelu Data, Cartrefi Cymunedol Gwynedd, PO Box 206, Bangor, Gwynedd, LL57 9DS\n0300 123 8084 / GDPR@ccgwynedd.org.uk\nMae Swyddfa’r Comisiynydd Gwybodaeth hefyd yn ffynhonnell o wybodaeth bellach am eich hawliau diogelu data. Mae Swyddfa’r Comisiynydd Gwybodaeth yn gorff swyddogol annibynnol, ac un o’u prif swyddogaethau yw gweinyddu darpariaethau’r GDPR.\nMae gennych hawl i gwyno i Swyddfa’r Comisiynydd Gwybodaeth os ydych o’r farn ein bod wedi torri amodau GDPR. Dyma fanylion cyswllt Swyddfa’r Comisiynydd Gwybodaeth:


Hunan-niwed: Ffyrdd Di-fudd o Godi’r Pwnc | PwyntTeulu Cymru\nIechyd | gan golygyddpwyntteulu | May 19th 2016\nDyma’r ail erthygl gan Heads Above The Waves ar gyfer Wythnos Ymwybyddiaeth Iechyd Meddwl. Maent wedi bod yn siarad â phobl ifanc o Dde Cymru am eu profiadau o gael sgyrsiau am hunan-niwed, rhai sydd wedi’u cychwyn gan rieni neu ofalwyr.\nRydym wedi casglu rhai o’r pethau dywedwyd yma fel ffordd o arddangos ffyrdd buddiol ac anfuddiol i siarad â’ch person ifanc am hunanniweidio. Gall hyn hefyd eich paratoi chi ar gyfer y sgwrs os ydych chi wedi sylwi ar anafiadau, neu os yw’r person ifanc yn ymddwyn yn wahanol yn ddiweddar, neu os yw’r ysgol yn dweud eu bod cael trafferth.\n“Penderfynodd fy nhad i godi’r pwnc yn ystod pryd o fwyd teuluol. Roedd pawb yno – cefnderoedd a chyfnitherod, modryb ac ewythrod, fy mrodyr a’m chwaer fach. Nid oedd angen darlledu hyn ac roedd gen i gymaint o gywilydd!”\nMae cychwyn sgwrs fel hyn yn gallu gwneud i bawb deimlo’n anghyffyrddus. Gall dewis rhywle preifat, distaw, i siarad un i un ei wneud yn llawer llai dychrynllyd i’r person ifanc ac yn gymorth iddynt deimlo’n ddiogel i siarad heb deimlo fel eu bod yn cael eu barnu. Maent yn fwy tebygol o gael sgwrs resymol os ydych chi’n parchu eu preifatrwydd.\nWrth gychwyn y sgwrs, gofynnwch a ydynt yn iawn i siarad gyda chi am y peth neu os bydda’n well ganddynt siarad ag aelod arall o’r teulu, rhywun maent yn teimlo’n fwy cyffyrddus â nhw. Dywedwch wrthynt na fyddwch yn siarad ag aelodau eraill o’r teulu dim ond mewn sefyllfa angenrheidiol ac y byddwch yn sicrhau eu bod yn gynnil ac yn deall y sefyllfa os oes rhaid dweud.\n“Roedd Mam a Dad yn gynorthwyol am eu bod yn gadael i mi siarad am bethau cyffredinol”\nMae hyn yn grêt, am fod siarad yn gyffredinol yn rheolaidd yn gallu cryfhau perthynas ac yn atal pethau rhag mynd yn rhy fawr. Nid oes rhai iddo fod yn sgwrs ddwys am hunan-niwed. Gall fod yn sgwrs am sut ddiwrnod cawsant.\nWeithiau nid fydd yr amser yn gywir i siarad, felly gall fod yn help dweud eich bod yno i sgwrsio unrhyw amser, a sicrhewch eich bod yn treulio mwy o amser â’ch gilydd fel bod ganddynt gyfle i siarad â chi – pan fyddant yn barod. Mae gorfodi rhywun i siarad yn gallu gwneud iddynt gau i lawr, mae’n well rhoi’r opsiwn iddynt pan fyddant yn teimlo’n hapus i siarad am y pethau sy’n digwydd.\n“Roeddent yn gwaeddi ac yn dweud ‘Pam na ddwedais di?!’ ac yna dechreusant grio”\nMae dangos emosiwn yn iawn am ei fod yn dangos eich bod yn poeni am y person ifanc, ond gall gwaeddi godi ofn a phwysleisiodd y bobl ifanc siaradom â nhw nad oeddent eisiau gwneud rhywun yn flin wrth gychwyn sgwrs. Mae’n gwneud iddyn nhw deimlo’n fwy euog am y pethau maent wedi’i wneud a gofidio am y ffaith eu bod wedi achosi poen i chi.\nAr y funud hon, nid yw hyn amdanoch chi – felly mae’n bwysig canolbwyntio ar pam eu bod yn teimlo mai hunan-niwed oedd yr ateb, a sut gallech chi helpu iddynt ymdopi’n well. Y peth gorau i wneud, hyd yn oed pan fydd emosiynau’n uchel, ydy ceisio aros yn dawel, cadw’ch pen a chysuro’r person ifanc. Cymerwch 5 munud os oes angen, peidiwch ofni dangos emosiwn, ond peidiwch bod yn flin.\n“Hoffwn petai hi’n ceisio helpu fi drwy hyn yn hytrach nag defnyddio tactegau sioc”\nDywedodd rhai pobl ifanc bod eu rhieni neu ofalwyr wedi ceisio’u dychryn i beidio hunanniweidio gan ddefnyddio tactegau sioc.\nDydy ceisio dychryn rhywun, rhoi’r senario gwaethaf neu wltimatwm niweidiol ddim yn helpu ac yn gallu’ch dieithrio chi o’r person ifanc.\nMae deall bod hunan-niwed yn gallu cuddio problem sylfaenol sydd angen ei ddatrys yn allweddol. Canolbwyntiwch ar y gefnogaeth bositif gallech chi ei roi a siaradwch am dechnegau ymdopi gwahanol.\n“Parhewch i ofyn os dwi’n iawn – nid am yr wythnos gyntaf yn unig ac yna gobeithio ei fod yn diflannu”\nEr nad oeddent eisiau rhywun yn swnian arnynt drwy’r adeg, mae yna linell rhwng holi a chynnig cefnogaeth heb fod yn oramddiffynol ac yn cecru arnynt i fod yn well yn barod.\nGwnewch yn sicr bod gwir gefnogaeth mewn lle i’r person ifanc, gan y teulu neu gefnogaeth allanol fel cynghorwr. Rhaid gwybod gall hyn fod hyn yn fater unigryw neu efallai’n sefyllfa barhaus. Peidiwch â’u trin yn wahanol ond sicrhewch eu bod yn gwybod eich bod yno iddynt, gwnewch amser i weld os ydynt yn iawn a darganfod ffordd i gysylltu a chefnogi sydd yn gyffyrddus i chi’ch dau.\nDyma erthygl arall gan Heads Above The Waves i PwyntTeulu am gychwyn sgyrsiau.\nYsgrifennwyd yr erthygl hon gan Heads Above The Waves – sefydliad dielw sydd yn codi ymwybyddiaeth o hunan-niweidio ymysg pobl ifanc, ac yn hyrwyddo ffyrdd creadigol i ymdopi â’r diwrnodau drwg. Ymwelwch â’u gwefan am gyngor, gwybodaeth ac ysbrydoliaeth.\nOs hoffech ddarganfod mwy am y gwasanaethau sydd yn agored i chi a’ch plentyn yn eich ardal neu eisiau siarad am faterion teuluol yn gyffredinol, cysylltwch â llinell gymorth PwyntTeulu Cymru.\nCredyd Llun Clawr: kevinwenning trwy Compfight cc


Tudalen:Y bibl cyssegr-lan.djvu/68 - Wicidestun\nTudalen:Y bibl cyssegr-lan.djvu/68\n31 Yno y claddasant Abraham a Sarah ei wraig; yno y claddasant Isaac a Rebeccah ei wraig; ac yno y cleddais i Leah.\n32 Meddiant y maes, a’r ogof sydd ynddo, a gaed gan feibion Heth.\n33 Pan orphenodd Jacob orchymyn i’w feibion, efe a dynnodd ei draed i’r gwely, ac a fu farw; a chasglwyd ef at ei bobl.\n1 Arwyl Jacob. 4 Joseph yn cael cennad gan Pharaoh i fyned i’w gladdu ef. 7 Y claddedigaeth. 15 Joseph yn cysuro ei frodyr, y rhai oedd yn gofyn ei nawdd ef. 22 Ei oedran. 23 Mae efe yn gweled y drydedd genhedlaeth o’i feibion: 24 yn darogan i’w frodyr eu dynchweliad: 25 yn cymmeryd llw ganddynt am ei esgyrn: 26 yn marw, ac yn cael ei roddi mewn arch.\nYna y syrthiodd Joseph ar wyneb ei dad, ac a wylodd arno ef, ac a’i cusanodd ef.\n2 Gorchymynodd Joseph hefyd i’w weision, y meddygon, bêr-arogli ei dad ef: felly y meddygon a bêr-aroglasant Israel.\n3 Pan gyflawnwyd iddo ddeugain niwrnod, (canys felly y cyflawnir dyddiau y rhai a bêr-aroglir,) yna yr Aiphtiaid a’i harwylasant ef ddeng niwrnod a thri ugain.\n4 Pan aeth dyddiau ei arwyl ef heibio, yna y llefarodd Joseph wrth deulu Pharaoh, gan ddywedyd, Os cefais yr awr hon ffafr yn eich golwg, lleferwch wrth Pharaoh, attolwg, gan ddywedyd,\n5 Fy nhad a’m tyngodd, gan ddywedyd, Wele fi yn marw: yn fy medd yr hwn a gloddiais i mi yng ngwlad Canaan, yno y’m cleddi. Ac yr awr hon caffwyf fyned i fynu, attolwg, fel y claddwyf fy nhad; yna mi a ddychwelaf.\n6 A dywedodd Pharaoh, Dos i fynu, a chladd dy dad, fel y’th dyngodd.\n7 ¶ A Joseph a aeth i fynu i gladdu ei dad: a holl weision Pharaoh, sef henuriaid ei dŷ ef, a holl henuriaid gwlad yr Aipht, a aethant i fynu gyd âg ef,\n8 A holl dŷ Joseph, a’i frodyr, a thŷ ei dad: eu rhai bach yn unig, a’u defaid a’u gwartheg, a adawsant yn nhir Gosen.\n9 Ac aeth i fynu gyd âg ef gerbydau, a gwŷr meirch hefyd: ac yr oedd yn llu mawr iawn.\n10 A hwy a ddaethant hyd lawr-dyrnu Atad, yr hwn sydd dros yr Iorddonen; ac a alarasant yno alar mawr, a thrwm iawn: canys gwnaeth alar dros ei dad saith niwrnod.\n11 Pan welodd y Canaaneaid, y rhai oedd yn preswylio yn y wlad, y galar yn llawr-dyrnu Atad, yna y dywedasant, Dyma alar trwm gan yr Aiphtiaid: am hynny y galwasant ei enw Abel-Misraim, yr hwn sydd dros yr Iorddonen.\n12 A’i feibion a wnaethant iddo megis y gorchmynasai efe iddynt.\n13 Canys ei feibion a’i dygasant ef i wlad Canaan, ac a’i claddasant ef yn ogof maes Machpelah: yr hon a brynasai Abraham gyd â’r maes, yn feddiant beddrod, gan Ephron yr Hethiad, o flaen Mamre.\n14 ¶ A dychwelodd Joseph i’r Aipht, efe, a’i frodyr, a’r rhai oll a aethant i fynu gyd âg ef i gladdu ei dad, wedi iddo gladdu ei dad.\n15 ¶ Pan welodd brodyr Joseph farw o’u tad, hwy a ddywedasant, Joseph ond odid a’n casâ ni, a chan dalu a dâl i ni yr holl ddrwg a wnaethom ni iddo ef.\n16 A hwy a anfonasant at Joseph i ddywedyd, Dy dad a orchymynodd o flaen ei farw, gan ddywedyd,\n17 Fel hyn y dywedwch wrth Joseph; Attolwg, maddau yr awr hon gamwedd dy frodyr, a’u pechod hwynt, canys gwnaethant i ti ddrwg: ond yr awr hon, maddau, attolwg, gamwedd gweision Duw dy dad. Ac wylodd Joseph pan lefarasant wrtho.\n18 A’i frodyr a ddaethant hefyd, ac a syrthiasant ger ei fron ef, ac a ddywedasant, Wele ni yn weision i ti.\n19 A dywedodd Joseph wrthynt, Nac ofnwch, canys a ydwyf fi yn lle Duw?\n20 Chwi a fwriadasoch ddrwg i’m herbyn; ond Duw a’i bwriadodd i ddaioni, i ddwyn i ben, fel y gwelir heddyw, i gadw yn fyw bobl lawer.\n21 Am hynny, nac ofnwch yr awr hon: myfi a’ch cynhaliaf chwi, a’ch rhai bach. Ac efe a’u cysurodd hwynt, ac a lefarodd wrth fodd eu calon.\n22 ¶ A Joseph a drigodd yn yr Aipht, efe, a theulu ei dad: a bu Joseph fyw gàn mlynedd a deg.\n23 Gwelodd Joseph hefyd, o Ephraim, orwyrion: maethwyd hefyd blant Machir, fab Manasseh, ar liniau Joseph.\nWedi dod o "https://cy.wikisource.org/w/index.php?title=Tudalen:Y_bibl_cyssegr-lan.djvu/68&oldid=7427"\nNewidiwyd y dudalen hon ddiwethaf ar 14 Mai 2020, am 18:05.


Yr Ail Ryfel Byd a COVID-19: adeiladu naratifau – Cardiff Business School blog - Cardiff University\nYr Ail Ryfel Byd a COVID-19: adeiladu naratifau\nrhyfel y bobl\nYn ein darn diweddaraf, mae Dr Leon Gooberman yn adrodd hanes datblygiad yr argyfwng COVID-19 a diwedd yr Ail Ryfel Byd yn Ewrop.\nCyd-darodd argyfwng COVID-19 â dathliad diweddar saith deg pum mlwyddiant diwedd yr Ail Ryfel Byd yn Ewrop. Roedd y cyd-ddigwyddiad yn ysgogi cymharu taflwybrau symudedd rhwng y ddau gyfnod. Ond beth all cymariaethau o’r fath ddweud wrthym? Er nad ydym yn gwybod sut y bydd argyfwng COVID-19 yn datblygu, mae ein gwybodaeth o’r rhyfel yn dilyn patrymau cyfarwydd sy’n llywio cymariaethau cyfoes.\nTybir yn aml nad oedd y DU o dan Chamberlain yn barod o gwbl ym 1939, a bod y wlad yn sefyll ar ei thraed ei hun pan ddaeth Churchill i rym ym mis Mai 1940. Aeth y llywodraeth ati i sbarduno diwydiant yn gyflym a daeth ‘rhyfel y bobl’ i ben gyda buddugoliaeth. Ond mae rhai o’r tybiaethau hyn yn broblematig. Os nad oedd y DU y barod ym 1939, o ble ddaeth yr awyrennau rhyfel Spitfire a Hurricane yn ystod Brwydr Prydain (Battle of Britain)? Nid ymddangos dros nos wnaethon nhw; datblygwyd y ddau fath o ddechrau’r 1930au yn rhan o’r broses ailarfogi a chodwyd ffatrïoedd enfawr yn ddiweddarach yn y ddegawd. Yn y cyfamser, roedd dibynnu’n rhannol ar fewnforio bwyd yn risg amlwg petai rhyfel yn dechrau. Ymateb y llywodraeth oedd paratoi cyfundrefn ddogni i arbed bwyd, a sefydlu pwyllgorau lleol i reoli amaethyddiaeth adeg y rhyfel. Gweithredodd y pwyllgorau pan ddechreuodd y rhyfel gan lwyddo i ysgogi cynhyrchu ar raddfa fwy.\nYdy hyn yn rhyddhau Chamberlain o fai? Na. Roedd cymod yn drychineb ac roedd y fyddin, heblaw am rai unedau, wedi ei hesgeuluso ac yn brin o offer. Llesteiriwyd ailarfogi gan ddadleuon tymor byr y Trysorlys y byddai gwario mwy yn niweidio ein hamddiffyn gan y byddai’n difrodi yr economi a rhwystro gwariant yn y dyfodol. Yn anffodus, roedd gan y Trysorlys yr hawl i weithredu yn ôl ei ddadleuon. Cyfyngodd ar wariant ac, er enghraifft, rhwystrodd weithwyr adeiladu rhag gweithio trwy’r nos i gyflymu’r broses o gwblhau ffatrïoedd arfau yn ne Cymru yn ystod haf 1939 gan y byddai sifftiau o’r fath yn arwain at gyflogau uwch.\nOnd siawns fod hyn i gyd wedi newid ym 1940 pan safai y DU ar ei phen ei hun? Roedd y DU ar fin wynebu goresgyniad ym 1940 ac wedi’i hynysu yn filwrol. Ond roedd hefyd yn rheoli ymerodraeth a system fasnach fyd-eang. Roedd y nodweddion yma yn lleddfu’r ynysu, ac roedd yr ymerodraeth yn gyfrifol am dros 40 y cant o werth mewnforio trwy gydol y rhyfel. Cynhaliwyd rhai cadwyni cyflenwi er gwaethaf colledion morwrol dwys. Roedd y mewnforio yn amrywio o ddur anorffenedig a barrau; dwy filiwn tunnell ym 1940 ac 1.5 miliwn tunnell ym 1943, i wartheg byw; 560,000 ym 1940 a 409,000 ym 1943.\nBeth am sbarduno diwydiant i ymladd ‘rhyfel y bobl’? Tyfodd y broses o gynhyrchu arfau yn sydyn o 1939 ond ni chyrhaeddodd ei hanterth tan 1944, yn dilyn proses weinyddol hir ac anhrefnus ar brydiau. Roedd tair Gweinyddiaeth yn cyflenwi deunydd rhyfel i’r lluoedd ac fe gymerodd flynyddoedd iddyn nhw gydweithio yn llawn. Crëwyd Cyngor Cynhyrchu ym 1940 er mwyn hybu cydweithrediad ond roedd yn fethiant. Fe’i ddisodlwyd ym 1941 gan Bwyllgor Cynhyrchu Gweithredol oedd hefyd yn fethiant, yn rhannol gan nad oedd y Gweinidog Cyflenwad eisiau cael ei geryddu gan y Gweinidog Llafur. Disodlwyd y pwyllgor hwn ym 1942 gan Weinyddiaeth Gynhyrchu. Roedd y Weinyddiaeth newydd yn cael trafferth yn ymdopi yn wreiddiol ond fe lwyddodd ym 1943, gan fod cydweithio yn cael ei ysgogi gan yr angen i wasgu cynnyrch diwydiannol o economi ar waith.\nRoedd cysylltiadau y tu allan i Whitehall yr un mor wan. Roedd y swyddog oedd yn ceisio cydlynu cynhyrchu yng Nghymru ar ddiwedd 1941 yn cymharu tensiwn rhynglywodraethol â’r rhyfel yng ngogledd Affrica. Yn y cyfamser, y Bwrdd Masnach oedd yn dosrannu gofod o fewn ffatrïoedd ond gwrthododd ymuno â strwythurau rhynglywodraethol. Methwyd yn lân â chytuno tan iddo gael ei drechu mewn ffordd gyfrwys erbyn 1943 a’i orfodi i gydweithio. Roedd hyd yn oed y broses o sbarduno gweithwyr yn un hir, gyda gorfodaeth ddiwydiannol yn cael ei gyflwyno’n raddol. Yn olaf, roedd cysylltiadau diwydiannol yn y diwydiant glo yn ffrwydrol, roedd polisi llywodraethol yn aneffeithiol, a syrthiai cynhyrchiant ac allbwn yn gyson.\nOnd roedd hyn yn amherthnasol yn y pen draw. Roedd economi a marchnad lafur y DU wedi’u sbarduno’n llawn ar ôl 1943 ac roedd bron i ddwy filiwn o fenywod wedi ymuno â llu y gweithwyr cyflogedig. Roedd cynhyrchiad arfau ar ddechrau 1944 1.6 gwaith yn uwch na’r lefel ar ddechrau 1942 ac yn uwch o lawer nag ym 1939. Mor gynnar â 1942 synnwyd y llywodraeth pan ddarganfu fod rhai o’i ffatrïoedd yn cynhyrchu gormod o arfau. Roedd prinder deunydd rhyfel yn hen atgof erbyn dechrau 1944 pan ddaeth rhannau o’r DU yn feysydd parcio enfawr ar gyfer milwyr o Brydain, America a Chanada yn paratoi ar gyfer D-Day.\nMae digwyddiadau y rhyfel yn awgrymu dau bwynt. Yn gyntaf, ni fyddwn yn gallu gwybod yn union beth ddigwyddodd yn ystod yr argyfwng presennol yn ei gyfanrwydd nes iddo ddod i ben. Gan ddefnyddio teipoleg enwog Donald Rumsfeld, mae gwybodaeth hysbys yn amheus, ac mae pethau anhysbys sy’n hysbys a pethau anhysbys sy’n anhysbys ar goll mewn niwl o ddryswch. Ond mae’n demtasiwn i ddod i gasgliadau cyffredinol ar unwaith, er bod y sylwebaeth brysur o bob cyfeiriad sy’n nodwedd amlwg o’r argyfwng hwn yn aml yn gwneud fawr ddim heblaw atgyfnerthu safbwyntiau pleidgar sy’n bodoli eisoes. Yn ail, hyd yn oed ar ôl i’r argyfwng yma dawelu, mae’n bosibl y bydd bylchau yn ein dealltwriaeth o hyd. Mae edrych ar yr Ail Ryfel Byd yn dangos fod naratifau rydym yn eu derbyn yn gallu bod yn broblematig ar brydiau.\nBydd llawer o effeithiau tyngedfennol yr argyfwng yn y DU yn gyfrifoldeb ar Lywodraeth y DU. Bydd llywodraethau eraill yn gyfrifol am rai. Bydd eraill yn deillio o ystod eang o ffactorau gwahanol, a bydd y rhan fwyaf yn deillio o gyfuniad o ffactorau. Ond nid ydym eto wedi ymddatod yr elfennau yma, nac wedi deall sut maent yn rhyngweithio mewn amgylcheddau gwahanol. Mae’r amwysedd yma yn golygu y bydd yr atebion sydyn sy’n cael eu cynnig o bob ochr ar COVID-19 yn aml yn anghywir. Mae’n well gadael trosolygon cynnar i’r epidemiolegwyr unwaith iddynt gasglu digon o dystiolaeth. Yna gallwn ystyried y goblygiadau ehangach, osgoi naratifau camarweiniol, ac arfogi ein hunain ar gyfer y pandemig nesaf.\nMae Dr Leon Gooberman yn Ddarlithydd mewn Cysylltiadau Cyflogaeth yn Ysgol Busnes Caerdydd.


Ailddysgu: Cwrs Un-Dydd Llundain a Paned a Chacen a..\nMi ges i ddiwrnod da yn Llundain ddoe, ar y cwrs Hydref, un-dydd. Os dach chi’n diwtor, mae’n siwr ei fod yn anodd iawn penderfynu be i ddysgu – hyd yn oed mewn un dosbarth mae profiadau y dysgwyr a’r safon o Gymraeg yn wahanol iawn, a rhai pobl eisiau cael gwersi gramadeg, ac eraill eisiau cyfle i siarad a trafod.\nDechreuon ni yn y bore yn ein grŵp ni, gan ateb y cwestiwn, be sy’n anodd i ni ynglyn a dysgu Cymraeg? Lle dda i ddechrau, dwi’n meddwl – a diddorol gweld amrywiaeth yr atebion. Dyma rhai pethau ar y rhestr y gwnes i, o be oedd pawb yn dweud:\nTreigladau (o hyd – fi ydi honna!:-)\nDeall pobl yn siarad, yn enwedig pan mae nhw’n siarad yn gyflym ac yn enwedig clywed lle mae geiriau yn dechrau a diweddu\nCael cyfle i siarad Cymraeg. Problem iaith lleuafrif ydy hon, lle mae o’n bosib bod yn Nghymru a dim cael cyfle i siarad Cymraeg oherwydd mae pawb yn siarad Saesneg.\nSoniodd rhywyn arall am fod hen – a siwr o fod, mae’r ffaith bod y cof yn dirwyio dim yn helpu .\nParhau i gyfiethu yn eich pen – yn lle meddwl yn y Gymraeg\nA dwi wedi bod yn meddwl am y rhestr yma a be fedrwn i wneud am y pethau hyn:\nTreigladau. Wel, i fi, mae’n siwr fy mod i ddim yn gweithio ar y gramadeg, digon. Ond eto, dwi’n siwr hefyd, ei fod o ddim yn bosib dysgu y rheolau i gyd – a, petai o’n bosib, bydde dim digon o amser i feddwl am y rheol a defnyddio fo – yn sicr mewn siarad. Felly, dwi’n trio edrych ar y cangymeriadau dwi’n gwneud (pan dwi’n cael adborth) a dallt a cofio’r ffordd cywir – ond mwy na hynny, dwi’n trio darllen digon o bethau Cymraeg gwahanol a gobeithio bydd y patrwm cywir yn dechrau dod yn ran ohonno fi. Efalla mae o’n cymryd amser hir....\nDallt pobl yn siarad, yn enwedig pan mae nhw’n siarad yn gyflym. Wel, dwi’n ffodus. Yn y bôn, dydi hwn ddim yn broblem i fi, yn enwedig yn y Gogledd, achos nes i dyfu i fynny yn clywed ac yn siarad Cymraeg. (Mae dallt rhai pobl yn y Dde yn rhywbeth wahanol, weithiau) Ond dwi’n meddwl efallai bod bob iaith yn ei weld yn gyflym i ddysgwyr. Er enghraifft , wedi dysgu rywfaint o Eidaleg, dwi wedi anghofio llawer ohono fo. Ond, pan dwi’n gwylio rhywbeth fel Montabano, dwi’n trio clywed rhai o’r geiriau – a, gyda dipyn o amynedd ac amser, mae o’n dod yn glirach. Dwi’n meddwl mae’r cyfrinach ydy cael digon a digon o brofiad o wrando ar y iaith. (Ac amynedd....\nCael cyfle i siarad Cymraeg. Mae hwn yn anodd – enwedig pan dach chi’n byw yn Lloegr! Ond mae o hefyd yn anodd yng Nghymru, i ryw raddau. Un peth a fedrai helpu llawer ydy cael ffrind Cymraeg i siarad gyda nhw – a gyda’r we y dyddiau yma mae hwnnw’n haws nag oedd o. Dwi’n ddiolchgar iawn i Gareth (cyfarfon ni ar gwrs Cymraeg) am y cyfle i siarad ar y ffôn pob wythnos.\nYr ochr arall o’r cof yn dirywio (wrth heneiddio) ydy bod dysgu iaith yn helpu chi osgoi dementia, yn ol y sôn.\nHeb athro, dwi’n meddwl bod rhaid i ni edrych pethau i fynny ein hunan, cael help gan ein ffrindiau – a hefyd defnyddio’r we cymdeithasol – edrychwch ar llwyddiant SSIW\nParhau i gyfiethu yn eich pen: Ia, dwi’n cytuno gyda hwn. Ac yn fama hefyd, mae’n bwysic cael digon o siawns i gyfathrebu, ac i gyfathrebu – a wedyn mwy o gyfathrebu....\nWedi gorffen y ddarlith rwan! Felly un neu dda beth arall am ddoe. Yn gyntaf, ‘roedd Ellir Gwawr yna, gyda ei llyfr newydd, wedi datblygu o’r blog Paned a Chacen.\nDwi wedi mwynhau y blog , felly, er fy mod i ddim yn gwneud llawer o bobi –mi brynais y llyfr, a dwi’n gobeithio cael fy ysbrydoli. Yn sicr mi fydd yn trio un neu ddau o’r ryseits.\nAs wrth mynd yn ol ar y tren, ar ol cyfarfod gyda ffrind, a cael bryd o fwyd ardderchog yn El Parador gorffenais darllen Dyn Ddirgel - a dwi wedi mwynhau y llyfr yn arw.\nposted by Ann Jones @ 12:57


Sïon o’r ymgyrch – Mabon ap Gwynfor\nRwy wedi cyhoeddi ambell i bostiad yn ddiweddar ynghylch momentwm ymgyrch Plaid Cymru yn Ne Clwyd.\nMae mwy o dystiolaeth yn dod i’r fei yn atgyfnerthu hyn.\nCefais neges gan rywun agos iawn (iawn) efo ymgyrch un o’r pleidiau eraill sydd wedi gwneud ymchwil, ‘internal polling’ mae’n nhw’n ei alw fo, a’r canfyddiad oedd fod Plaid Cymru yn ennill tir sylweddol yn yr etholaeth.\nYna mae sïon fod y Ceidwadwyr wedi rhoi fyny ar Dde Clwyd, Delyn a Wrecsam, ac yn sianelu eu hadnoddau oll ar Orllewin Clwyd.\nYr hyn sydd yn amlwg i mi yw fod y Blaid Lafur yn gwbl drahaus ac wedi meddwl ar y dechrau fod De Clwyd yn y bag. I’r graddau fod yr ymgeisydd Llafur wedi dweud ei fod eisioes wedi prynu ty yn yr etholaeth. Pam fyddai rhywun sy’n gynghorydd yn ardal y Wyddgrug ac yn gweithio i Aelod Seneddol Alun a Dyfrdwy yn symud i fyw i Dde Clwyd? Oni bai ei fod wrth gwrs yn cymryd yn ganiataol ei fod wedi ennill. Ond dyna ni, enghraifft clir o’r Blaid Lafur yn cymryd yr etholwyr yn ganiataol.\nFe flogiais i ychydig yn ol ynghylch methiant peirianwaith y Blaid Lafur. Mae’r Hogyn o Rachub wedi cyfeirio at methianau yma yn y blogiad yma. Wrth i’r ymgyrch fynd yn ei flaen mae’r methiant yma wedi dod yn fwy fwy amlwg. Dydy’r Blaid Lafur yn gwneud nemor ddim gwaith taflenni neu ganfasio drws i ddrws. Mae gen i dystiolaeth eu bont yn ffonio gan ofyn un cwestiwn yn unig (casglu gwybodaeth yw diben hyn), ac yn defnyddio’r Royal Mail, ond prin iawn arall. Hefyd dim ond 3 placard rwy wedi ei weld i Llafur drwy’r holl etholaeth. Cofiwch mae hon i fod yn gadarnle iddyn nhw!\nRwy’n credu fod yna amryw ffactorau ar waith yma.\n1) Mae’n nhw’n cymryd yr etholwyr yn ganiataol\n2) Does dim gweithwyr llawr gwlad ganddyn nhw, a nifer aelodaeth yn disgyn yn syfrdanol\n3) Mae’n nhw’n sgint ar ol gwario swp go-lew yn sicrhau fod Susan Elan Jones yn cael ei hethol i San Steffan\nMae’n amlwg felly mai San Steffan yw eu blaenoriaeth, ac nid y Cynulliad.\nCymharer hyn efo’n hymgyrch ni.\nMae’n amhosib i ni gystadlu yn arianol. Ond mae ganddo ni weithwyr llawr gwlad arbennig.\nRwy ac eraill wedi cerdded ymhell dros 200 milltir yn y bedair wythnos diwethaf, yn dosbarthu taflenni a chnocio drysau. Rwy’n bersonol wedi siarad gyda ambell i fil o etholwyr erbyn hyn. Ry’n ni wedi targedu yr adnoddau prin sydd ganddo ni.\nO ganlyniad ry’n ni mewn sefyllfa llawer gwell i ymateb i broblemau llawr gwlad yr etholwyr. Sut mae’r Blaid Lafur yn credu y gallan nhw gynrychioli yr etholwyr os mae’r unig bobl mae’n nhw’n siarad efo yw cylch cyfyng (sydd yn mynd yn fwy cyfyng) eu haelodau a ffrindiau yn yr etholaeth?\nAmlygwyd hyn yn yr hystyngiadau pryd roeddwn i mewn sefyllfa llawer gwell a chryfach na’r ymgeiswyr eraill i ymateb i gwestiynau gan gyfeirio at enghreifftiau lleol. Er gwaethaf eu bod nhw’n bragio eu bont yn ‘(lled) lleol’, mewn gwirionedd does ganddyn nhw ddim syniad o beth sy’n mynd ymlaen yn lleol am nad ydyn nhw mewn cyswllt a thrigolion yr ardal. Trwy gerdded y stryd a gwrando ar bobl a’u pryderon mae rhywun yn medru ymateb iddyn nhw.\nDyna pam fod maniffesto Plaid Cymru gymaint yn gryfach ac yn cynnig mwy o addewidion concrit na maniffestos y pleidiau eraill – am ein bod ni’n clywed y pryderon ac yn medru ymateb iddyn nhw.\nRy’n ni yn yr wythnos olaf erbyn hyn.\nMe ganddo ni beth wmbreth o waith i’w wneud, ond nid er mwyn osgoi gwaith y rhoddasi i fy enw ymlaen i fod yn ymgeisydd. Erbyn dydd iau mi fyddai i wedi cerdded yn agos i 50 milltir arall, ac wedi siarad a thipyn mwy o bobl.\nMae’r Blaid Lafur wedi cael ofn Plaid Cymru y tro yma; ac ymddengys fel fod y Ceidwadwyr yn paratoi eu hun am y trydydd safle (mae’r Rhyddfrydwyr, gyda llaw, yn gwbl, GWBL anweladwy).\nUn ple ola – ymunwch a ni dros y dyddiau nesaf ac efallai y gallwn ni chwarae ein rhan yn creu tamed bach o hanes 😉\nPrevious Cerddoriaeth yr ymgyrch\nHogyn o Rachub says:\nSïon calonogol tu hwnt … pob lwc!\nGobeithio dy fod yn iawn! Pob hwyl gyda’r canfasio. Fy marn bychan pitw i, yw, po hiraf mae’r ymgyrch etholiadol yma, po wannaf mae’r blaid Lafur yn ymddangos.\nFel mae’r ymgyrch yn mynd yn ei flaen mae pobl yn gweld nad oes gan lafur ddim i’w gynnig heblae rhyw rant sy’n ymylu ar fod yn lled-hiliol (gan nad yw’n ymwneud braidd dim ar bolisiau dim ond teimlad llwythol) gwrth-Tori.\nCytuno Efnisien. Mae’n rhyfedd i ddweud, ond byddai’n dda cael tua pythefnos arall.\nSoniaist mewn ymateb i flogiad arall ynghylch y ‘Pepsi Challenge’ – mae pobl yn ymateb yn ffafriol i’r Blaid. Yr her yw eu cyrraedd drosodd a thro.\nSerch hynny pedwar diwrnod sydd ar ol, a gallwn ond wneud beth allwn ni yn yr amser yma!\nCytuno fod ymosodiadau Llafur yn hollol llwythol. Does ganddi nhw ddim byd arall. Yn wir mae’n nhw mor ‘bereft’ o syniadau fel bod hanner eu maniffesto yn ymwneud a pethau sydd eisioes wedi eu cyflawni (llawer ohonyn nhw diolch i Blaid Cymru). Mae’n werth edrych ar eu maniffesto – mae’n nhw’n brolio ei fod yn gynhwysfawr – mae’n llawn lluniau, tudalennau gwag; tudalennau cynnwys; brawddegau gwag…ychydig iawn o sylwedd sydd iddo!


Cynllun rhithwir Dinka bysellfwrdd am ddim ar-lein | Loderi.com\nRhith Dinka bysellfwrdd ar-lein\nVirtual Dinka bysellfwrdd ar-lein rhad ac am ddim\nOs oes angen i dâp rhywbeth yn Dinka , ond ar gyfrifiadur neu liniadur gynllun Saesneg - bydd angen rhithwir Dinka bysellfwrdd ar sgrîn eich cyfrifiadur. Maen hawdd iw defnyddio ac yn gyfleus. Os ar y safle yn rhywbeth nad ydych yn hoffi neu nad yw rhywbeth yn gweithio ai peidio yn wir - rhowch wybod i ni. Maen bwysig iawn i ni. Ar Loderi.com ddefnyddio Dinka bysellfwrdd rhithwir, gallwch rhad ac am ddim ac ar-lein: • teipio ar hoff Dinka iaith ar-lein; • anfon negeseuon at ffrindiau yn uniongyrchol oddi wrth ein safle; • chwilio yn Google a YouTube yn 1 clic (bydd yn agor mewn ffenestr newydd) • cyfieithu gan ddefnyddio Google-cyfieithydd mewn un clic (bydd yn agor mewn ffenestr newydd) • gwneud swydd ar Facebook a Twitter tweet yn; • Arbedwch eich nodiadau i barhau i ysgrifennu yn nes ymlaen (bydd angen i chi fewngofnodi); • lwytho i lawr ac argraffu eich dogfennau.\nteipio ar fysellfwrdd rhithwir Dinka - maen\nrhad ac am ddim ac yn hawdd Rydym yn profi am amser hir y rhyngwyneb safle a Dinka cynllun bysellfwrdd er hwylustod i chi. Ac yn awr rydym yn hyderus yn eich cysur wrth deipio ar ein Dinka bysellfwrdd ar-lein ar y sgrin eich monitor. Yma gallwch ddefnyddior safon lein Dinka bysellfwrdd (qwerty), bysellfwrdd ffonetig ac un arall. Cyn bo hir, byddwn yn ychwanegur Dinka bysellfwrdd ar ffurf wyddor. Maen hawdd iawn i lythyrau tâp, eu cyfieithu, argraffu a chadw, i gadw mewn cysylltiad â ffrindiau gyda Facebook a Twitter. Ac wrth gwrs - beth ywr Rhyngrwyd heb Google chwilio a fideo ar YouTube? Maer holl gamau gweithredu hyn yn cael eu gwneud ar ein gwefan mewn un clic - rhowch gynnig arni! Hefyd, gallwch arbed eich dogfennau printiedig (mae angen i chi logio i mewn gan ddefnyddio Facebook, Twitter neu Google), byddai hynny yn nes ymlaen yn eu parhau.\nSut i gael a defnyddior rhithwir Dinka bysellfwrdd ar eich safle?\nGallwch hefyd osod ar eich gwefan ein cyswllt, botwm, neur cyfan ar-lein rhithwir Dinka bysellfwrdd - ar gyfer hyn mae angen i chi gopïo a gludo y cod oddi yma at eich gwefan neu flog. Rydym hefyd yn agored i awgrymiadau ar gyfer nodweddion ei angen arnoch - dim ond ysgrifennu atom a disgrifio beth ar goll (y mwy o fanylion - y gorau) - byddwn yn gwneud yr hyn yr ydych ei angen!\nCyfieithu o Dinka i bysellfwrdd Saesneg ar-lein\nI gyfieithu testun ar dâp ar y Dinka bysellfwrdd ar-lein, cliciwch «Cyfieithu» a bydd ffenestr newydd yn agor cyfieithydd ar-lein ledled y byd mwyaf poblogaidd gan Google. Yn ddiofyn, y cyfieithiad Saesneg or Dinka , ond gallwch ddewis unrhyw un arall yn ei disgresiwn llwyr.